title: Thomas Jerome Welsh

text: Thomas Jerome Welsh (20. joulukuuta 1921 Weatherly – 19. helmikuuta 2009) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 30. toukokuuta 1946 ja nimitettiin sen vihkipiispaksi sekä Inis Cathaigin titulaaripiispaksi 18. helmikuuta 1970. Piispaksi vihkiminen seurasi 2. huhtikuuta. Pääkonsekraattorina toimi John Joseph Krol, jota avustivat Gerald Vincent McDevitt ja John Joseph Graham.


title: Thomas Jerome Welsh

text: Welsh sai 4. kesäkuuta 1974 nimityksen Arlingtonin piispaksi, ja hänet asetettiin virkaansa 13. elokuuta. Hänet nimitettiin 3. helmikuuta 1983 Allentownin piispaksi, jonka virkaan hänet asetettin 21. maaliskuuta. Hän erosi tehtävistään 15. joulukuuta 1997.


title: John Richard Keating

text: John Richard Keating (20. heinäkuuta 1934 Chicago, Illinois – 22. maaliskuuta 1998) oli yhdysvaltalainen roomalaiskatolinen piispa. Hänet vihittiin papiksi Chicagon arkkihiippakuntaan 20. joulukuuta 1958 ja nimitettiin Arlingtonin hiippakunnan johtoon 7. kesäkuuta 1983. Piispaksi vihkiminen seurasi 4. elokuuta. Pääkonsekraattorina toimi Pio Laghi, jota avustivat Thomas Joseph Murphy ja Thomas Jerome Welsh.


title: John Richard Keating

text: Keating kuoli 63-vuotiaana virassa.


title: Gerald Vincent McDevitt

text: Gerald Vincent McDevitt (23. helmikuuta 1917 Philadelphia, Pennsylvania – 29. syyskuuta 1980) oli yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan Dennis Joseph Dougherty 30. toukokuuta 1942. Hänet nimitettiin Philadelphian vihkipiispaksi sekä Tigiaksen titulaaripiispaksi 22. kesäkuuta 1962, ja piispaksi vihkiminen seurasi 1. elokuuta. Pääkonsekraattorina toimi Egidio Vagnozzi, jota avustivat Joseph Carroll McCormick ja Francis James Furey.


title: Gerald Vincent McDevitt

text: McDevitt osallistui Vatikaanin toiseen kirkolliskokoukseen. Hän kuoli 63-vuotiaana virassa.


title: José Alves Matoso

text: José Alves Matoso (18. helmikuuta 1860 Côja – 1. helmikuuta 1952) oli portugalilainen roomalaiskatolinen piispa. Hänet vihittiin papiksi 16. heinäkuuta 1882 ja nimitettiin Guardan hiippakunnan johtoon 3. lokakuuta 1914. Piispaksi vihkiminen seurasi 21. maaliskuuta 1915. Pääkonsekraattorina toimi António José de Souza Barroso, jota avustivat António Moutinho ja João Evangelista de Lima Vidal. Alves Matoso asetettiin virkaansa 18. huhtikuuta.


title: José Alves Matoso

text: Alves Matoso kuoli 91-vuotiaana virassa.


title: Manuel da Rocha Felício

text: Manuel da Rocha Felício (s. 6. marraskuuta 1947 Mamouros) on portugalilainen roomalaiskatolinen piispa. Hänet vihittiin papiksi Viseun hiippakuntaan 21. lokakuuta 1973 ja nimitettiin Lissabonin patriarkaatin vihkipiispaksi sekä Aquae Flaviaen titulaaripiispaksi 21. lokakuuta 2002. Piispaksi vihkiminen seurasi 15. joulukuuta. Pääkonsekraattorina toimi António Ramos Monteiro, jota avustivat Jorge Ferreira da Costa Ortiga ja António dos Santos.


title: Manuel da Rocha Felício

text: Da Rocha Felício sai 21. joulukuuta 2004 nimityksen Guardan koadjuuttoripiispaksi, ja 1. joulukuuta 2005 hänestä tuli sen piispa.


title: António dos Santos

text: António dos Santos (14. huhtikuuta 1932 Vagos – 26. maaliskuuta 2018) oli portugalilainen roomalaiskatolinen piispa. Hänet vihittiin papiksi Aveiron hiippakuntaan 1. heinäkuuta 1956 ja nimitettiin sen vihkipiispaksi sekä Tabboran titulaaripiispaksi 6. joulukuuta 1975. Piispaksi vihkiminen seurasi 4. huhtikuuta 1976. Pääkonsekraattorina toimi Giuseppe Maria Sensi, jota avustivat Manuel d'Almeida Trindade ja Manuel Dos Santos Rocha.


title: António dos Santos

text: Dos Santos sai 17. marraskuuta 1979 nimityksen Guardan piispaksi, jona hän toimi, kunnes erosi tehtävistään 1. joulukuuta 2005.


title: António Ramos Monteiro

text: António Ramos Monteiro (10. lokakuuta 1928 Fafe – 3. huhtikuuta 2004) oli portugalilainen roomalaiskatolinen piispa. Hän liittyi kapusiineihin 11. joulukuuta 1949 ja sai pappisvihkimyksensä 15. huhtikuuta 1951. Hänet nimitettiin Viseun koadjuuttoripiispaksi 21. elokuuta 1987, ja piispaksi vihkiminen seurasi 11. lokakuuta. Pääkonsekraattorina toimi António Ribeiro, jota avustivat José Pedro da Silva ja Eurico Dias Nogueira.


title: António Ramos Monteiro

text: Ramos Monteirosta tuli 14. syyskuuta 1988 Viseun piispa, jona hän toimi, kunnes kuoli 75-vuotiaana virassa.


title: Ilídio Pinto Leandro

text: Ilídio Pinto Leandro (s. 14. joulukuuta 1950) on portugalilainen roomalaiskatolinen piispa. Hänet vihittiin papiksi Viseun hiippakuntaan 25. joulukuuta 1973 ja nimitettiin sen johtoon 10. kesäkuuta 2006. Piispaksi vihkiminen seurasi 23. heinäkuuta. Pääkonsekraattorina toimi António Augusto dos Santos Marto, jota avustivat Jorge Ferreira da Costa Ortiga ja Manuel da Rocha Felício.


title: António Manuel Moiteiro Ramos

text: António Manuel Moiteiro Ramos (s. 17. toukokuuta 1956 Aldeia de João Pires) on portugalilainen roomalaiskatolinen piispa. Hänet vihittiin papiksi Guardan hiippakuntaan 4. heinäkuuta 1981 ja nimitettiin Bragan arkkihiippakunnan vihkipiispaksi sekä Cabarsussin titulaaripiispaksi 8. kesäkuuta 2012. Piispaksi vihkiminen seurasi 12. elokuuta. Pääkonsekraattorina toimi José Saraiva Martins, jota avustivat Manuel da Rocha Felício ja Jorge Ferreira da Costa Ortiga.


title: Benno Elbs

text: Benno Elbs (s. 16. lokakuuta 1960 Bregenz) on itävaltalainen roomalaiskatolinen piispa. Hänet vihki papiksi Feldkirchin hiippakuntaan Bruno Wechner 16. toukokuuta 1986. Hänet nimitettiin Feldkirchin hallitsijaksi 16. marraskuuta 2011 ja piispaksi 8. toukokuuta 2013. Hänet konsekroi 30. kesäkuuta 2013 Alois Kothgasser, jota avustivat Christoph Schönborn, Peter Stephan Zurbriggen ja Elmar Fischer.


title: Toinen aste (täsmennyssivu)

text: Toinen aste voi viitata ainakin seuraaviin:


title: Gilberto Jiménez Narváez

text: Gilberto Jiménez Narváez (18. helmikuuta 1937 Abejorral – 20. lokakuuta 2015) oli kolumbialainen roomalaiskatolinen piispa. Hänet vihittiin papiksi 1. syyskuuta 1963 ja nimitettiin Riohachan hiippakunnan johtoon 16. heinäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Flavio Calle Zapata, jota avustivat Félix María Torres Parra ja Alberto Giraldo Jaramillo.


title: Gilberto Jiménez Narváez

text: Jiménez Narváez erosi tehtävistään 8. maaliskuuta 2001. Hän sai 20. maaliskuuta 2001 nimityksen Medellínin arkkihiippakunnan vihkipiispaksi ja Apollonian titulaaripiispaksi. Hän jäi eläkkeelle vihkipiispan tehtävistä 25. helmikuuta 2012.


title: Odilon Guimarães Moreira

text: Odilon Guimarães Moreira (s. 9. tammikuuta 1939 Presidente Bernardes) on brasilialainen roomalaiskatolinen piispa. Hänet vihittiin papiksi Caratingan hiippakuntaan 23. tammikuuta 1969 ja nimitettiin Vitórian arkkihiippakunnan vihkipiispaksi sekä Flumenpiscensen titulaaripiispaksi 4. elokuuta 1999. Piispaksi vihkiminen seurasi 24. lokakuuta. Pääkonsekraattorina toimi Silvestre Luís Scandián, jota avustivat Hélio Gonçalves Heleno ja José Eugênio Corrêa.


title: Odilon Guimarães Moreira

text: Guimarães Moreira sai 22. tammikuuta 2003 nimityksen Itabira-Fabricianon piispaksi, jona hän toimi, kunnes erosi tehtävistään 21. helmikuuta 2013.


title: Libardo Ramírez Gómez

text: Libardo Ramírez Gómez (s. 12. marraskuuta 1933 Garzón) on kolumbialainen roomalaiskatolinen piispa. Hänet vihittiin papiksi 26. toukokuuta 1956 ja nimitettiin Armenian hiippakunnan johtoon 8. helmikuuta 1972. Piispaksi vihkiminen seurasi 8. huhtikuuta. Pääkonsekraattorina toimi Angelo Palmas, jota avustivat Jacinto Vásquez Ochoa ja Félix María Torres Parra.


title: Libardo Ramírez Gómez

text: Ramírez Gómez sai 18. lokakuuta 1986 nimityksen Garzónin piispaksi, jona hän toimi, kunnes erosi tehtävistään 15. maaliskuuta 2003.


title: Ersun Yanal

text: Ersun Yanal (s. 17. joulukuuta 1961) on turkkilainen jalkapallovalmentaja. Joulukuusta 2018 lähtien hän on toiminut Fenerbahçen päävalmentajana.


title: Ersun Yanal

text: Yanal aloitti valmennusuransa Denizlisporin apulaisvalmentajana vuonna 1994. Seuran päävalmentajaksi hän nousi elokuussa 1998. Yanalin debyyttikausi oli menestyksekäs, kun Denizlispor palasi hänen alaisuudessaan takaisin Turkin superliigaan. Yanalin kauden paras sijoitus pääsarjassa oli kahdeksas kaudella 1999/2000.


title: Ersun Yanal

text: Denizlisporista Yanal siirtyi MKE Ankaragücün päävalmentajaksi. Seura menestyi hänen johdollaan loistavasti sijouttuen kaudella 2001/02 liigassa neljänneksi. Tämän jälkeen Yanal jatkoi uraansa Gençlerbirliğin peräsimessä. Hänen johdollaan seura pelasi hyvin UEFA Cupissa ja eteni Turkin cupin finaaliin sekä 2003 että 2004.


title: Ersun Yanal

text: Menestyksen myötä Yanalista tuli vuonna 2004 Turkin jalkapallomaajoukkueen päävalmentaja. Yanalin johdolla Turkki taisteli vahvasti paikasta MM-kisoihin 2006, mutta liitto erotti hänet yllättäen kesäkuussa 2005.


title: Ersun Yanal

text: Lokakuussa 2005 Yanal palasi Turkin liigaan Manisasporin päävalmentajana. Syyskausi oli seuralta loistava ja talvitauolla seura oli liigassa neljäntenä. Kehno kevätkausi pudotti seuran kauas kärjestä ja sarjapaikka säilyi vain muutaman pisteen turvin. Yanal erosi tehtävästään toukokuussa 2007, kun seuran ottelu jouduttiin perumaan katsomoväkivaltaisuuksien vuoksi.


title: Ersun Yanal

text: Lokakuussa 2007 Yanalista tuli Trabzonsporin uusi päävalmentaja. Seura pelasi loistavasti kaudella 2008/09 ja taisteli kärkisijoista liigassa. Yanal kuitenkin erosi tehtävästään huhtikuussa 2009.


title: Ersun Yanal

text: Maaliskuussa 2010 Yanal palasi Turkin jalkapalloliiton palvelukseen urheilutoimenjohtaksi. Hän erosi tehtävästä lokakuussa 2011. Valmennustehtäviin hän palasi joulukuussa 2011, kun Eskişehirspor palkkasi hänet Michael Skibben seuraajaksi. Yanalin johdolla seura pelasi Eurooppa-liigassa kaudella 2012/13 pudoten kolmannella karsintakierroksella Olympique de Marseillea vastaan.


title: Ersun Yanal

text: Heinäkuun alussa 2013 Yanal siirtyi suurseura Fenerbahçen päävalmentajaksi. Yanalin johdolla Fenerbahçe voitti Turkin mestaruuden kolmen vuoden tauon jälkeen. Mestaruus varmistui kolme kierrosta ennen Turkin Superliigan päättymistä. Fenerbahçe pelasi mestaruuden ratkaiseen ottelun 50 000 naisen ja lapsen kannustaessa stadionilla. Kauden jälkeen Yanal allekirjoitti kaksivuotisen jatkosopimuksen Fenerbahçen kanssa. Hän kuitenkin erosi tehtävistään jo elokuussa 2014.


title: Ersun Yanal

text: Marraskuussa 2014 Yanal palasi Trabzonsporin päävalmentajaksi puolitoistavuotisella sopimuksella. Yanalin johdolla seura sijoittui Turkin liigassa viidenneksi kaudella 2014/15. Hän erosi tehtävästään heinäkuussa 2015, kun joukkue ei talousvaikeuksien vuoksi pystynyt operoimaan riittävän hyvin siirtomarkkinoilla.


title: Ersun Yanal

text: Yanal palasi Trabzonsporin päävalmentajaksi kesällä 2016 kaksivuotisella sopimuksella. Debyyttikaudellaan Yanal luotsasi Trabzonsporin kuudenneksi Turkin liigassa. Kehnosti alkanut kausi 2017/18 johti Yanalin potkuihin lokakuun puolivälissä 2017.


title: Ersun Yanal

text: Joulukuussa 2018 Yanal palasi Fenerbahçen päävalmentajaksi reilun neljän vuoden tauon jälkeen.


title: The Wicker Man (vuoden 2006 elokuva)

text: The Wicker Man on vuonna 2006 ensi-iltansa saanut yhdysvaltalainen kauhuelokuva, jonka on ohjannut Neil LaBute. Elokuva on uudelleenfilmatisointi vuoden 1973 elokuvasta "Uhrijuhla".


title: The Wicker Man (vuoden 2006 elokuva)

text: Poliisi Edward Malus saa tietää, että hänen ex-kihlattunsa tytär Rowan on kadonnut. Hän matkaa sisar Summersislen johtamalle saarelle, jossa hänen esittämiinsä kysymyksiin saadaan vain välttelevä vastaus. Kun Malus löytää hautausmaalta Rowanin takin, hän uskoo saarelaisten tietävän enemmän kuin he kertovat.


title: The Wicker Man (vuoden 2006 elokuva)

text: James Franco, Jason Ritter ja Aaron Eckhart tekevät cameoroolit elokuvassa.


title: The Wicker Man (vuoden 2006 elokuva)

text: Elokuva sai paljon negatiivisia arvosteluja, ja viisi Golden Raspberry Awards -ehdokkuutta. Christopher Lee, joka näytteli lordi Summersisleä vuoden 1973 versiossa, loukkaantui siitä, että uudelleenfilmatisoinnissa hänen alkuperäisesti esittämänsä hahmo on nainen. Nicolas Cage on sanonut elokuvan olevan absurdi. Kuitenkin jotkut kriitikot, kuten Owen Gleiberman, näkivät elokuvan positiivisemmassa valossa ja sanoivat Neil LaButen tuoneen siihen innovaatiota.


title: Jorma Ihatsu

text: Jorma Ihatsu (25. syyskuuta 1937 Sakkola – 1. helmikuuta 2014 Helsinki) oli suomalainen yritysjohtaja. Hän oli muun muassa yksi Valintatalo-ketjun, Aleksi 13- ja Ajatar-myymälöiden pääomistaja Euromarketin kautta, ja useiden liikkeiden perustaja.


title: Jorma Ihatsu

text: Evakkoperheen poika Jorma Ihatsu kävi keskikoulun Haminassa ja valmistui merkonomiksi Kotkan kauppaoppilaitoksesta. Vuonna 1957 hän pääsi kauppaneuvos Olavi Uiton ja tämän veljen Yrjö Uiton omistaman Ajattaren liikkeenhoitajaksi. Ihatsu eteni pienosakkaaksi ja lopulta Ajattaren pääomistajaksi. Vuonna 1966 Uitot ja Ihatsu perustivat Valintatalon ja seuraavana vuonna Aleksi 13:n.


title: Jorma Ihatsu

text: Ihatsun onnistui neuvotella tukkuportaan ohittava toimitussopimus Valintataloille ensin Valion ja sitten monien muidenkin tavarantoimittajien kanssa. Hän johti Valintataloa kilpailijoitaan nopealiikkeisemmäksi mainonnan ja muun jatkuvan kampanjoinnin avulla. Valintatalo oli pitkään "Helsingin Sanomien" suurin mainostaja. Televisiomainonnassa Ihatsu oli mukana luomassa mainosjinglejä ”Valintatalon kassissa on talous vatupassissa” sekä ”Ajatar on Forumissa, Forumissa Mannerheimintiellä”.


title: Jorma Ihatsu

text: 120 myymälän ketjuksi kasvanut Valintatalo myytiin Eka-yhtymälle vuonna 1986. Konsernin emoyhtiö Euromarket Oy, johon kuuluivat myös Fotoyks-valokuvausliikeketju, Kehä-Siivous ja Juniormainos, haettiin konkurssiin 1990-luvun alun laman aikana.


title: LJN

text: LJN (myös LJN Toys) oli vuosina 1970-1994 toiminut lelu- ja videopeliyritys. LJN tunnettiin erityisesti lisenssipeleistään, joista suurin osa oli elokuvista tehtyjä pelejä, kuten "Back to the Future", "Friday the 13th" ja "A Nightmare on Elm Street". Pelien kehitys oli aina ulkoistettu muille yrityksille.


title: LJN

text: Yrityksen perusti Jack Friedman, joka myi yrityksen vuonna 1985 MCA:lle 66 miljoonan dollarin kauppahintaan. Vuosien tappioiden jälkeen MCA myi LJN:n Acclaimille vuonna 1990. Acclaim sulautti yrityksen itseensä vuonna 1995.


title: Itä–Länsi-ottelu 1958

text: Vuoden 1958 Pesäpallon Itä–Länsi-ottelu pelattiin Pallokentällä 7. syyskuuta. Tämä oli kaikkiaan 24. Itä-Länsi-ottelu ja seitsemästoista ja kolmas perättäinen, joka pelattiin Helsingissä. Katsojamääräksi ilmoitettiin 4441.


title: Itä–Länsi-ottelu 1958

text: Vuonna 1958 pelattiin ensimmäisen kerran A-poikien Itä-Länsi -ottelu. Harjavallassa käydyn kamppailun voitti Itä juoksuin 9–8.Itä aloitti sisällä.


title: NBA-kausi 2013–2014

text: NBA-kausi 2013–2014 oli NBA-koripalloliigan 68. kausi. Runkosarja alkoi 29. lokakuuta 2013 ja päättyi 16. huhtikuuta 2014, jonka jälkeen käynnistyivät pudotuspelit. San Antonio Spurs haki revanssin edelliskauden finaalivastustajastaan Miami Heatista voitettuaan tämän 15. kesäkuuta päättyneessä finaalisarjassa voitoin 4–1.V=voitot, H=häviöt, V%=voittoprosentti, *=divisioonansa voittaja


title: Merten moottoritiet

text: Merten moottoritiet on käsite, jolla korostetaan Euroopan Unionin meriliikenteen tärkeyttä. Merten moottoriteiden tavoitteena on luoda vaihtoehto maantiekuljetuksille. Se on osa TEN-liikenneverkkoja.


title: Merten moottoritiet

text: Euroopassa on neljä merten moottoritietä.


title: Äänipää (osa)

text: Äänipää on ääni- tai kuvanauhurin sähkömagneettinen osa. Se muuttaa sähköisen signaalin nauhaan tallentuviksi magneettikentän vaihteluiksi, ja toistettaessa päinvastoin.


title: Äänipää (osa)

text: Kummallakin kanavalla on oma äänipäänsä, jotka ovat pieniä sähkömagneetteja. Keloihin johdettu sähkövirta aiheuttaa magneettikentän, joka kääntää nauhan magneettiset hiukkaset ääniraidan kohdalla tiettyyn suuntaan. Silloin äänisignaali tallentuu nauhalle.


title: Äänipää (osa)

text: Toistettaessa äänipää toimii päinvastoin: sen ohitse kulkevat nauhan magneettiset vaihtelut aiheuttavat keloihin sähkövirran vaihteluita, jotka vahvistetaan ja johdetaan kaiuttimiin tai kuulokkeisiin.


title: Äänipää (osa)

text: Äänityksen tai kuuntelun aikana painohuopa painaa nauhan äänipäätä vasten.


title: Tenniskenttä

text: Tenniskenttä on tenniksen pelaamiseen tarkoitettu suorakulmion muotoinen kenttä. Samalla kentällä voidaan pelata sekä kaksin- että nelinpeliä. Tennistä pelataan 23,77 metriä (78 jalkaa) pitkällä ja kaksinpelissä 8,23 metriä (27 jalkaa) leveällä kentällä. Neljän pelaajan peliä pelatessa sen leveys on 10,97 metriä (36 jalkaa). Kentän pidemmän sivun jakaa kahteen yhtä suureen osaan verkko, joka on 1,07 metriä (3,5 jalkaa) korkea verkkotolppien kohdalla ja 91,4 senttimetriä (kolme jalkaa) korkea keskeltä.


title: Tenniskenttä

text: Tenniskenttiä on kolme eri perustyyppiä: kovapohjainen kenttä, nurmikenttä sekä massakenttä. Kovapohjainen pohjamateriaali voi vaihdella runsaasti. Tällaisia kenttiä ovat esimerkiksi betonipohjaiset, asfalttipohjaiset, tekonurmipohjaiset ja liikuntasalien puupohjaiset kentät. Nurmikentät ovat toinen yleinen kenttälaji ja kolmas on massakenttä, joiden pohjamateriaali koostuu murskatusta savikivestä, kivestä tai tiilestä.


title: Tenniskenttä

text: Kenttätyypit eroavat suuresti toisistaan. Massakenttä on hidas alusta, jolla menestymiseen vaaditaan erinomainen osaaminen kaikissa tenniksen osa-alueissa. Nurmikentällä pallon pomppu on erittäin matala, joten alakierteiset lyönnit ovat vaikeita palauttaa. Kovat alustat ovat nopeampia, jolloin pallon pomppu on korkeampi ja syötön merkitys suurempi. Nurmikenttä on nopein alusta, jossa syöttö on tärkein osa-alue ja verkolle nousu suoraan syötöstä yleisempää kuin muilla kenttätyypeillä. Massalla pallorallit ovat huomattavasti pidempiä kuin muilla alustoilla. Grand Slam -turnauksista Ranskan avoimissa pelataan massalla, Wimbledonissa nurmella ja Yhdysvaltain avoimet sekä Australian avoimet kovilla alustoilla. Myös muut turnaukset pelataan lähes poikkeuksetta jollain näistä kentistä, kuten Rooman tennisturnaus massalla ja Cincinnatin tennisturnaus kovalla alustalla. Myös matolla pelataan joitakin turnauksia.


title: Teemu Kivihalme

text: Teemu Jordan Kivihalme (s. 14. kesäkuuta 1995 Savage, Minnesota, Yhdysvallat) on amerikansuomalainen jääkiekkopuolustaja, joka pelaa SM-liigajoukkue Oulun Kärpissä. Hän on kuvaillut itseään kahden suunnan puolustajaksi, joka ei ole kovin fyysinen, mutta käyttää luistelutaitoaan hyväksi. Sanomalehti Kalevan toimittaja Joonas Hentilä vertasi Kivihalmetta antamansa haastattelun yhteydessä pelityyliltään Markus Nutivaaraan ja Joni Pitkäseen.


title: Teemu Kivihalme

text: Kivihalme syntyi ja kasvoi Yhdysvalloissa. Hän harjoitteli juniorina kesäisin mm. Oulun Kärppien ja Pelicansin juniorijoukkueiden kanssa. Kivihalme aloitti Burnsville High Schoolin joukkueessa kaudella 2010–2011. USHL-joukkue Fargo Force varasi hänet 83. pelaajana vuonna 2012.


title: Teemu Kivihalme

text: Kauden 2012–2013 Kivihalme pelasi vielä suurimmaksi osaksi Burnsvillessä, mutta sai tililleen myös neljä USHL-ottelua Fargo Forcen riveissä. Nashville Predators varasi hänet viidennellä kierroksella 140. pelaajana . Kaudeksi 2014–2015 Kivihalme siirtyi Colorado Collegen yliopistojoukkueeseen. Kaudella 2015–2016 hän oli joukkueensa tehokkain puolustaja tehoilla 3+12=15.


title: Teemu Kivihalme

text: Heinäkuun 2017 lopulla Kivihalme siirtyi syyskuun loppuun asti kestävällä try-out -sopimuksella SM-liigajoukkue Oulun Kärppiin, jonka urheilutoimenjohtaja Harri Ahoon hänen isällään Jannella oli kontakteja. Kivihalme teki miesten pääsarjadebyyttinsä runkosarjan avauskierroksella 8. syyskuuta 2017 vieraissa Hämeenlinnan Pallokerhoa vastaan. Hänet merkittiin Kärppien kolmospuolustajapariin Jani Hakanpään viereen. Kivihalme sai ottelussa jääaikaa lopulta 19.23 minuuttia, mikä oli eniten koko joukkueesta. Liigauransa avausmaalin hän teki seuraavassa ottelussa 9. syyskuuta 2017 kotona Hämeenlinnan Pallokerhoa vastaan. Juha Joenväärä valitsi Kivihalmeen ottelun Alumnien tähtien ykköstähdeksi. Reilu viikko ennen koejaksonsa päättymistä hän sai Kärppiin kevääseen 2019 asti kestävän jatkosopimuksen.


title: Teemu Kivihalme

text: Kivihalme teki tulokaskautensa 2017–2018 aikana 44 runkosarjaottelussa tehot 4+16=20. 18 pelaamassaan playoff-ottelussa hän jäi ilman tehopisteitä. Kivihalme voitti runkosarjassa SM-liigan tulokaspuolustajien pistepörssin sekä tulokkaiden tehotilaston lukemalla +16. Hän kärsi kauden aikana myös loukkaantumisista; tammikuussa 2018 Kivihalme joutui yli kuukaudeksi sivuun. Hän palasi kaukaloihin helmikuun lopulla. Kivihalme voitti kauden päätteeksi Suomenmestaruuden.


title: Teemu Kivihalme

text: Kesällä 2018 Kivihalme osallistui jo Predatorsin NHL-varauksen rauettua Boston Bruinsin kehitysleirille.


title: Teemu Kivihalme

text: Kivihalme edusti Yhdysvaltoja alle 18-vuotiaiden Ivan Hlinkan muistoturnauksessa vuonna 2012. Hän pelasi myös World Junior A Challengessa vuonna 2013 voittaen kultaa. Kivihalme on pelannut myös yhden ottelun Suomen alle 17-vuotiaiden maajoukkueessa ja vieraillut Vierumäen maajoukkueleireillä.


title: Teemu Kivihalme

text: Kivihalme päätti lopulta edustaa miesten maajoukkuetasolla Suomea, kun hänet nimettiin edustamaan maata vuoden 2018 Karjala-turnaukseen. Kivihalme on pelannut kolme A-maaottelua tehden yhden syöttöpisteen. Hän teki A-maajoukkuedebyyttinsä 8. marraskuuta 2018 Helsingin Hartwall Arenalla Venäjää vastaan. Kivihalme merkittiin Suomen kakkospuolustajapariin hänen kanssaan Kärpissäkin pelanneen Jani Hakanpään viereen.


title: Teemu Kivihalme

text: Kivihalmeen suomalainen isä Janne on Oulusta kotoisin oleva entinen yliopistokiekkoilija, joka myöhemmin valmensi Teemua Burnsville High Schoolin joukkueessa. Sekä Janne että hänen isänsä pelasivat juniorina jääkiekkoa Kärpissä. Teemun äiti Shanda on yhdysvaltalainen.


title: Teemu Kivihalme

text: Teemu Kivihalme on omien sanojensa mukaan nimetty NHL-kiekkoilija Teemu Selänteen mukaan, joka oli sittemmin myös hänen lapsuuden idolinsa. Kivihalmeen perheen toinen äidinkieli hänen lapsuudessaan oli suomi, mutta Suomesta pois vietetyt vuodet ovat kuitenkin heikentäneet Kivihalmeen kielitaitoa. Hän kuitenkin puhuu nykyään muutamia sanoja suomea.


title: Mustalatvuskottarainen

text: Mustalatvuskottarainen ("Poeoptera kenricki") on kottaraisten heimoon kuuluva varpuslintu.


title: Mustalatvuskottarainen

text: Mustalatvuskottaraista tavataan Keniassa ja Tansaniassa, ja lajin on raportoitu olevan paikallisesti yleinen. Se on luokiteltu elinvoimaiseksi.


title: Isolatvuskottarainen

text: Isolatvuskottarainen ("Poeoptera lugubris") on kottaraisten heimoon kuuluva varpuslintu.


title: Isolatvuskottarainen

text: Isolatvuskottaraista tavataan laajalla alueella Afrikan länsi- ja keskiosissa. Sen on kuvattu olevan paikallisesti yleinen, ja se on luokiteltu elinvoimaiseksi.


title: Kiiltolatvuskottarainen

text: Kiiltolatvuskottarainen ("Poeoptera stuhlmanni") on kottaraisten heimoon kuuluva varpuslintu.


title: Kiiltolatvuskottarainen

text: Kiiltolatvuskottaraista tavataan Burundissa, Kongon demokraattisessa tasavallassa, Etiopiassa, Keniassa, Ruandassa, Sudanissa, Etelä-Sudanissa, Tansaniassa ja Ugandassa. Lajin on raportoitu olevan paikallisesti yleinen, ja se on luokiteltu elinvoimaiseksi.


title: Rusovatsakottarainen

text: Rusovatsakottarainen ("Pholia sharpii") on kottaraisten heimoon kuuluva varpuslintu.


title: Rusovatsakottarainen

text: Rusovatsakottaraista tavataan laajalla alueella Afrikan itäosissa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Hot reading

text: Hot reading eli suomeksi "kuuma lukeminen" tarkoittaa petosta, jossa psyykikko tuottaa väitetyn paranormaalisti tietoa yleisöstä tai asiakkaasta, mutta on tosiasiassa tutustunut tämän asioihin etukäteen. Hot readingissa käytetään kohteesta aiemmin saatuja tietoja. Psyykikot voivat hyödyntää rekistereitä, kohteiden ystäviä, yksityisetsiviä ja muita tietolähteitä tiedonhankinnassa.


title: Gerald William Wiesner

text: Gerald William Wiesner OMI (s. 25. kesäkuuta 1937 Denzil) on kanadalainen roomalaiskatolinen piispa. Hänet vihittiin papiksi 23. helmikuuta 1963 ja nimitettiin Prince Georgen hiippakunnan johtoon 6. lokakuuta 1992. Piispaksi vihkiminen seurasi 22. helmikuuta 1993. Pääkonsekraattorina toimi Adam Joseph Exner, jota avustivat Henri Légaré ja Joseph Neil MacNeil.


title: Gerald William Wiesner

text: Wiesner jäi eläkkeelle 3. tammikuuta 2013.


title: Amiinioksidit

text: Amiinioksidit ovat orgaanisia yhdisteitä, jotka sisältävät funktionaalisen ryhmän RN-O. Perinteisesti nimitystä amiinioksidit on käytetty vain tertiäärisistä ja aromaattisista amiineista johdettuihin yhdisteisiin, mutta sitä voidaan käyttää myös primäärisistä tai sekundäärisistä amiineista johdetuista vastaavan funktionaalisen ryhmän sisältävistä yhdisteistä. Amiinioksideja käytetään muun muassa pinta-aktiivisina aineina sekä orgaanisen kemian synteeseissä hapettimina.


title: Amiinioksidit

text: Amiinioksideissa on typpiatomin ja happiatomin välillä niin kutsuttu semipolaarinen sidos ja sitä voidaan pitää kovalenttisen sidoksen ja ionisidoksen välimuotona. Tätä kuvaamaan amiinioksidien rakenne piirretään toisinaan muodossa RN→O. Tästä sidoksen luonteesta johtuen amiinioksideilla on korkeat sulamis- ja kiehumispisteet sekä suuri dipolimomentti. Amiinioksidit ovat heikosti emäksisiä, heikompia kuin amiinit. Eräät aromaattiset amiinioksidit ovat voimakkaampia emäksiä verrattuina alifaattisiin amiinioksideihin. Happojen kanssa amiinioksidit muodostavat suoloja, joiden rakenne on (RN-OH)X. Erityisesti alifaattiset amiinioksidit muodostavat kompleksiyhdisteitä metalli-ionien kanssa.


title: Amiinioksidit

text: Amiinioksideita valmistetaan hapettamalla amiineja. Alifaattisten amiinien tapauksessa käytetyin hapetin on vetyperoksidi, mutta myös perkarboksyylihappoja, kuten perbentsoehappoa tai m-klooriperbentsoehappoa tai peroksirikkihappoa. Vetyperoksidin hapetuskyky ei riitä hapettamaan aromaattisia amiineja, joten aromaattisten amiinioksidien valmistuksessa voidaan käyttää vain peroksihappoja. Näiden menetelmien lisäksi on kehitetty metallikatalysoituja reaktioita, jotka käyttävät happea hapettimena.


title: Amiinioksidit

text: tai allyylisten amiinioksidien tapauksessa sigmatrooppinen [2,3]-toisiintuminen.


title: Stephen Arthur Jensen

text: Stephen Arthur Jensen (s. 30. toukokuuta 1954 North Vancouver) on kanadalainen roomalaiskatolinen piispa. Hänet vihki papiksi Vancouverin arkkihiippakuntaan James Francis Carney 24. toukokuuta 1980. Hänet nimitettiin Prince Georgen hiippakunnan johtoon 3. tammikuuta 2013, ja piispaksi vihkiminen seurasi 2. huhtikuuta. Pääkonsekraattorina toimi John Michael Miller, jota avustivat Brian Joseph Dunn ja David John James Monroe.


title: Saku Mäenalanen

text: Saku Petteri Mäenalanen (s. 29. toukokuuta 1994 Tornio) on suomalainen jääkiekkoilija, joka pelaa NHL-joukkue Carolina Hurricanesin organisaatiossa. Hän pelannee lähinnä AHL-joukkue Charlotte Checkersissa. Mäenalanen on pelipaikaltaan vasen laitahyökkääjä, mutta hän osaa pelata myös keskellä.


title: Saku Mäenalanen

text: Mäenalanen aloitti jääkiekkoilun 4-vuotiaana Kempeleen Kiekko-Ketuissa. Hän siirtyi sittemmin Oulun Kärppiin, mutta Mäenalanen pelasi välissä myös Laser HT:n B-nuorissa kaudella 2010–2011, jolloin hän voitti joukkueen sisäisen piste- (Samuli Heikosen kanssa) ja syöttöpörssin tehoilla 13+26=39. Mäenalanen voitti kauden päätteeksi B-nuorten II-divisioonan mestaruuden.


title: Saku Mäenalanen

text: Mäenalanen palasi Kärppiin kaudeksi 2011–2012. Hän oli tehoilla 13+29=42 joukkueen B-nuorten paras pistemies ja syöttäjä sekä Kärppien paras maalintekijä kevään 2012 pudotuspeleissä seitsemällä osumallaan. Mäenalanen palkittiin Oulun Kärpät 46 ry:n syyskuun 2011 kuukauden juniorina. Kaudella 2012–2013 hän muodosti Kärppien A-nuorissa Ville Leskisen ja Balázs Sebőkin kanssa tehokkaan ykkösketjun. Leskinen ja Mäenalanen olivat A-nuorten SM-liigan pistepörssissä kärkikaksikossa. Mäenalanen oli tehoilla 23+35=58 toisena ja voitti syöttöpörssin. Kevään 2013 pudotuspeleissä hän jakoi tehoilla 5+2=7 Kärppien sisäisen pistepörssin voiton Arttu Heikkisen ja Joona Vareksen sekä maalipörssin voiton Sami Anttilan kanssa. Mäenalanen valittiin kauden päätteeksi A-nuorten SM-liigan tähdistökentälliseen.


title: Saku Mäenalanen

text: Nashville Predators varasi Mäenalasen viidennellä kierroksella 125. pelaajana . Kaudeksi 2013–2014 hän teki Ville Leskisen ja Balázs Sebőkin kanssa 2+1-vuotisen SM-liigasopimuksen Kärppien kanssa. Hän pelasi syksyllä 2013 joukkuessa kolme European Trophy -ottelua, mutta kauden kynnyksellä Kärpät lainasi hänet Mestis-joukkue Jokipoikiin. Mäenalanen pelasi ensimmäisen SM-liigaottelunsa Kärpissä 28. syyskuuta 2013 vieraissa Tampereen Ilvestä vastaan. Liigauransa avausmaalin hän teki kolmannessa SM-liigaottelussaan 3. lokakuuta 2013 Tapparaa vastaan, jolloin Mäenalanen myös syötti Kärppien 4–1-voittoon päättyneen ratkaisumaalin. Hän pelasi kauden aikana kaikkiaan SM-liigassa 25 runkosarjaottelua tehopistein 4+3=7. Mäenalanen ei mahtunut kertaakaan Kärppien kokoonpanoon kevään 2014 pudotuspeleissä, mutta hänen runkosarjaottelumääränsä riitti kuitenkin Suomenmestaruuteen. Mäenalanen vietti kevätkautensa Kärppien A-nuorissa, joissa hän voitti SM-hopeaa. Jokipojissa Mäenalanen pelasi 15 runkosarjaottelua piste per peli -tahdilla.


title: Saku Mäenalanen

text: Kauden 2014–2015 alussa Kärpät lainasi Mäenalasen marraskuun maaottelutaukoon asti ulottuvalla sopimuksella Pelicansiin saamaan peliaikaa. Hän oli pelannut Kärpissä yhden ottelun. Mäenalanen palasi sieltä kuitenkin jo kahdeksan ottelun jälkeen Kärppiin, kun hänen otteensa eivät vastanneet Pelicansin seurajohdon odotuksia. Mäenalanen sai siellä tilastoihinsa yhden syöttöpisteen. Marraskuussa hänet lainattiin Mestikseen Kajaanin Hokkiin, johon Mäenalasen kanssa lainalle siirtyivät myös Antti Kalapudas ja Jesse Puljujärvi. He pelasivat siellä kauden loppuun ja voittivat Mestis-pronssia. Mestis-kauden jälkeen Mäenalanen palasi Kärppien vahvuuteen ja hän voitti kauden päätteeksi Suomenmestaruuden. Helmikuussa 2015 Kärpät käytti Mäenalasen sopimuksessa olleen option ja teki vuoden mittaisen jatkosopimuksen hänen kanssaan. Saman vuoden joulukuussa sitä jatkettiin taas vuodella kevääseen 2017 saakka.


title: Saku Mäenalanen

text: Kaudella 2015–2016 Mäenalanen vakiinnutti paikkansa Kärppien SM-liigakokoonpanossa ja hän teki 46 runkosarjaottelussa tehot 6+10=16 ja kymmenessä playoff-ottelussa tehot 3+1=4. Tammikuun 2016 lopulla Mäenalanen joutui yli kuukaudeksi sivuun aivotärähdyksen vuoksi. Hän voitti kauden päätteeksi SM-pronssia. Mäenalanen voitti kauden aikana myös Mestarien liigan hopeaa.


title: Saku Mäenalanen

text: Kaudella 2016–2017 Mäenalanen onnistui tekemään SM-liigan yhden kauden piste-ennätyksensä tehoilla 11+10=21, vaikka hän pelasikin loukkaantumisten vuoksi runkosarjassa vain 34 ottelua. Mäenalanen loukkasi ensin jalkansa runkosarjan avausottelussa Turun Palloseuraa vastaan ja oli lähes kaksi kuukautta sivussa. Helmikuussa 2017 hän joutui päävamman vuoksi uudelleen sivuun noin kuukaudeksi, kun Ässien Jyri Marttisen olkapää osui Mäenalasta kovalla voimalla päähän. Marttinen sai teostaan ottelurangaistuksen ja kolmen ottelun pelikiellon. Helmikuun 2017 lopulla Mäenalanen teki Kärppien kanssa vuoden mittaisen jatkosopimuksen.


title: Saku Mäenalanen

text: Mäenalanen teki kaudella 2017–2018 SM-liigan yhden kauden piste-ennätyksensä tehoilla 17+29=46, joilla hän oli Kärppien neljänneksi paras pistemies. Pudotuspeleissä Mäenalanen teki 18 ottelussa tehot 5+5=10. 6. tammikuuta 2018 ottelussa Turun Palloseuraa vastaan hän teki liigauransa ensimmäisen kypärätempun. Mäenalasen ensimmäinen maalin syntyi ylivoimalla, toinen maali jäi Kärppien voittomaaliksi ja kolmas maali syntyi siirretyn rangaistuksen aikana tyhjään maaliin viimeistellen Kärpille 5–3-voiton. Hän keräsi ottelussa myös syöttöpisteen oltuaan kakkossyöttäjänä Lasse Kukkosen tekemään maaliin. Jarmo Tauriainen valitsi Mäenalasen ottelun Alumnien tähtien ykköstähdeksi.


title: Saku Mäenalanen

text: Mäenalanen pelasi kauden 2017–2018 pääosin Kärppien kakkosketjun vasemmassa laidassa Nicklas Lasun ja Ville Leskisen vierellä. Kesken puolivälieräsarjan hänet nostettiin kuitenkin ensin ykkösketjuun tehottomasti maaliskuun aiemmat ottelut pelanneen Julius Junttilan tilalle. Mäenalanen otti pelipaikastaan huolimatta aloituksia jo runkosarjassa, mutta pudotuspelien edetessä hänet istutettiin kuitenkin keskushyökkääjän rooliin ja Mäenalanen johti pääasiassa Kärppien kakkosketjua laidoillaan Julius Junttila ja Ville Leskinen. Kauden viimeiseen otteluun, kuudenteen finaaliotteluun Tapparaa vastaan Leskisen ketjussa korvasi Sami Anttila. Mäenalanen voitti kauden päätteeksi Suomenmestaruuden.


title: Saku Mäenalanen

text: Toukokuussa 2018 Mäenalanen teki vuoden mittaisen, kaksisuuntaisen ja 832 000 dollarin arvoisen NHL-sopimuksen Carolina Hurricanesin kanssa. Hänen paikkansa farmin puolella on 70 000 dollaria. Mäenalasen sopimukseen sisältyy myös 92 500 dollarin allekirjoitusbonus. Hänet lähetettiin syksyn harjoitusleirin päätteeksi AHL-joukkue Charlotte Checkersin vahvuuteen. Mäenalanen kutsuttiin Jordan Staalin aivotärähdyksen myötä Hurricanesin NHL-kokoonpanoon joulukuussa 2018. Hän teki NHL-debyyttinsä 7. joulukuuta 2018 vieraissa Anaheim Ducksia vastaan. Mäenalanen sai ottelussa jääaikaa 6.49 minuuttia. Hänet lähetettiin debyyttinsä jälkeen kuitenkin takaisin Checkersin vahvuuteen. Tammikuussa 2019 Mäenalanen nostettiin uudelleen Hurricanesiin. Hän teki NHL-uransa avausmaalin viidennessä ottelussaan 8. tammikuuta 2019 vieraissa New York Islandersia vastaan.


title: Saku Mäenalanen

text: Marraskuussa 2018 Sibir Novosibirsk kauppasi Mäenalasen KHL-oikeudet Jokereihin vaihdossa ruotsalaishyökkääjä Jens Lööken pelaajaoikeuksiin.


title: Saku Mäenalanen

text: Mäenalanen edusti Suomea MM-kilpailuissa vuonna 2018. Hänen valintaansa pidettiin yleisesti myös hieman yllättävänä, sillä Mäenalanen ei ollut ennen tätä pelannut otteluakaan A-maajoukkueessa. Hän teki näin ollen A-maajoukkuedebyyttinsä turnauksen avausottelussa 5. toukokuuta 2018 Tanskan Herningissä Etelä-Koreaa vastaan. Mäenalanen teki ottelussa myös ensimmäisen A-maajoukkuemaalinsa ja sai syöttöpisteen Janne Pesosen tekemään maaliin. Yhteensä hän on pelannut kahdeksan A-maaottelua tehopistein 2+1=3.


title: Saku Mäenalanen

text: Mäenalanen pelasi myös alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Mäenalanen voitti koko turnauksen maalipörssin ja oli Suomen toiseksi paras pistemies tutkaparinsa Teuvo Teräväisen jälkeen tehoilla 7+4=11. Hänet valittiin Norjaa vastaan pelatun avausottelun päätteeksi joukkueensa ottelun parhaaksi pelaajaksi.


title: Saku Mäenalanen

text: Mäenalasen isoveli Samuli on pelannut myös jääkiekkoa.


title: Emil Svensson

text: Emil Alfred Svensson (2. maaliskuuta 1882 Pietari – 27. marraskuuta 1954) oli suomalainen rakennusmestari joka suunnitteli useita rakennuksia varsinkin Helsingin Etu-Töölön kaupunginosaan..


title: Emil Svensson

text:
Emil Svenssonin vanhemmat olivat insinööri Johan Alfred Svensson (1849–1902) ja Anna Lovisa Malén (1849–1889). Hän muutti perheensä kanssa Pietarista Helsinkiin 1890.
Svensson kävi Helsingin Taideteollisuuskeskuskoulun 1897–1900 ja Helsingin Teollisuuskoulun 1902. Hänellä oli vuodesta 1907 alkaen oma suunnittelutoimisto osoitteessa Nervanderinkatu 5. Svenssonin suunnittelemat rakennukset olivat aluksi myöhäisjugendtyylisiä mutta myöhemmin hän siirtyi pelkistettyyn klassismiin.


title: Dzsenifer Marozsán

text: Dzsenifer Marozsán (s. 18. huhtikuuta 1992 Budapest, Unkari) on saksalainen jalkapalloilija, pelipaikaltaan hyökkääjä. Hän on pelannut Saksan maajoukkueessa huhtikuun 2018 loppuun mennessä 86 maaottelua, joissa hän on tehnyt 32 maalia. Hän esiintyi ensimmäisen kerran Saksan maajoukkueessa 18-vuotiaana lokakuussa 2010.


title: Dzsenifer Marozsán

text: Marozsán voitti EM-kultaa 2013. Hän teki Ruotsia vastaan pelatun välieräottelun ainoan maalin. MM-kilpailuissa 2015 hän pelasi viidessä Saksan seitsemästä ottelusta ja teki neljännesvälieräottelussa Ruotsia vastaan maalin.


title: Dzsenifer Marozsán

text: Marozsán voitti alle 20-vuotiaiden maailmanmestaruuden 2010 ja saavutti saman ikäluokan MM-hopeaa 2012. Alle 17-vuotiaiden MM-kisoissa hän saavutti pronssia 2008 ja oli kisojen paras maalintekijä kuudella maalilla.


title: Dzsenifer Marozsán

text: Seuratasolla Marozsán edustaa 1. FFC Frankfurtia. Hänen aiempi seuransa oli FC Saarbrücken.


title: Lena Goeßling

text: Lena Goeßling (s. 8. maaliskuuta 1986 Bielefeld, Länsi-Saksa) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa huhtikuun 2018 loppuun mennessä 101 maaottelua, joissa hän on tehnyt kymmenen maalia.


title: Lena Goeßling

text: Goeßling esiintyi ensimmäisen kerran Saksan naisten maajoukkueessa helmikuussa 2008. Hän on voittanut alle 19-vuotiaiden maailmanmestaruuden vuonna 2004 ja naisten Euroopan-mestaruuden vuonna 2013.


title: Lena Goeßling

text: Seuratasolla Goeßling edustaa VfL Wolfsburgia. Hänen aiempia seurojaan ovat FC Gütersloh 2000 ja SC 07 Bad Neuenahr.


title: Auburnin järjestelmä

text: Auburnin järjestelmä on vankeinhoitojärjestelmä, jossa tavoitteena on suojella vankeja muiden vankien turmelevalta vaikutukselta pitämällä vangit öisin yksityiskopeissa. Päivisin vangit työskentelevät keskenään, mutta eivät saa keskustella keskenään. Järjestelmä on saanut nimensä New Yorkin Auburnin vankilan mukaan.


title: Auburnin järjestelmä

text: Järjestelmän kehittäjä oli yhdysvaltalainen Elam Lynds, josta tuli Auburnin vankilanjohtaja vuonna 1821.


title: Josephine Henning

text: Josephine Henning (s. 8. syyskuuta 1989 Mainz, Saksa) on saksalainen jalkapalloilija, pelipaikaltaan puolustaja. Hän on pelannut Saksan maajoukkueessa huhtikuun 2018 loppuun mennessä 42 maaottelua ja tehnyt niissä kaksi maalia. Hän kuului Saksan kultaa voittaneeseen EM-kisajoukkueeseen 2013 mutta ei pelannut lopputurnauksessa yhtään ottelua. MM-kilpailuissa 2015 hän pääsi vaihtopelaajana kentälle alkulohko-ottelussa Thaimaata vastaan.


title: Josephine Henning

text: Seuratasolla Henning on edustanut ranskalaista Paris Saint-Germainia vuodesta 2014 lähtien. Hänen aiempia seurojaan ovat 1. FC Saarbrücken, 1. FFC Turbine Potsdam ja VfL Wolfsburg. Hän on voittanut Mestarien liigan vuonna 2010 Potsdamin sekä vuosina 2013 ja 2014 Wolfsburgin joukkueessa.


title: Leonie Maier

text: Leonie Maier (s. 29. syyskuuta 1992 Stuttgart, Saksa) on saksalainen jalkapalloilija, pelipaikaltaan puolustaja. Hän on pelannut Saksan maajoukkueessa huhtikuun 2018 loppuun mennessä 63 maaottelua ja tehnyt niissä kahdeksan maalia. Hän voitti alle 19-vuotiaiden Euroopan-mestaruuden 2011 ja naisten Euroopan-mestaruuden 2013.


title: Leonie Maier

text: Seuratasolla Maier edustaa FC Bayern Müncheniä. Hänen aiempia seurojaan ovat VfL Sindelfingen ja SC 07 Bad Neuenahr.


title: Svenja Huth

text: Svenja Huth (s. 25. tammikuuta 1991 Alzenau, Saksa) on saksalainen jalkapalloilija, pelipaikaltaan keskikenttäpelaaja. Hän on pelannut Saksan maajoukkueessa huhtikuun 2018 loppuun mennessä 37 maaottelua ja tehnyt niissä kolme maalia. Hän kuului Saksan kultaa voittaneeseen EM-kisajoukkueeseen 2013 mutta ei pelannut lopputurnauksessa yhtään ottelua.


title: Svenja Huth

text: Huth edustaa 1. FFC Turbine Potsdamia. Hänen aiempia seurojaan ovat TSG Kälberau, FC Bayern Alzenau sekä vuosina 2007–2015 1. FFC Frankfurt.


title: Dynaaminen muistinvaraus

text: Dynaaminen muistinvaraus (engl. "Dynamic Memory Allocation") on muistinvarausmenetelmä, jossa tietokoneohjelma suorittaa ajon aikana muuttujan tai muistilohkon varauksen tietokoneen muistista. Dynaamista muistinvarausta käytetään, kun tarvittavan muistin määrää ei tiedetä etukäteen ohjelmaa kirjoitettaessa. Esimerkki tällaisesta tilanteesta on esimerkiksi kuvankäsittelyohjelma: ohjelmoija ei voi tietää etukäteen, minkä kokoisia kuvatiedostoja käyttäjä haluaa avata ohjelmalla.


title: Dynaaminen muistinvaraus

text: Dynaamista muistinvarausta käytettäessä ohjelma ei voi tietää etukäteen, minkä keskusmuistin kohdan käyttöjärjestelmä sille antaa. Tämän takia dynaamisesti varattuja muistialueita käytetään epäsuorasti, yleensä osoittimen avulla.


title: Dynaaminen muistinvaraus

text: Dynaamisesti varattu muisti varataan keosta (engl. "heap").


title: Dynaaminen muistinvaraus

text:
Dynaaminen muistinvaraus voi johtaa helposti ohjelmointivirheisiin, kuten muistivuotoihin. Lisäksi varatun muistin vapautus voi viedä ennustamattoman paljon aikaa. Riskin vuoksi dynaamista muistinvarausta vältetään luotettavuutta vaativissa tai reaaliaikajärjestelmissä.
Ilmailun laatustandardi DO-178B (Software Considerations in Airborne Systems and Equipment Certification) kieltää dynaamisen muistinvarauksen käytön turvallisuuskriittisessä ilmailujärjestelmissä.


title: Valkokauluskottarainen

text: Valkokauluskottarainen ("Grafisia torquata") on kottaraisten heimoon kuuluva afrikkalainen varpuslintu. Se on sukunsa ainoa laji.


title: Valkokauluskottarainen

text: Valkokauluskottaraista tavataan laajalla alueella Kamerunissa, Keski-Afrikassa, Tšadissa, Kongon demokraattisessa tasavallassa ja Gabonissa. Lajin on kuvattu olevan paikallinen ja harvinainen, ja sen kannankehitys on laskeva. Sen levinneisyysalue on kuitenkin laaja, eikä vähentymisen katsota vielä vaarantavan lajia, joten se on luokiteltu elinvoimaiseksi.


title: Ruukinkankaan koulu

text:
Ruukinkankaan koulu on koulu Suomussalmella. Se perustettiin vuonna 1857. Ruukinkankaan koulun alkuperäinen nimi on Ämmänruukki. Koulussa on sekä ala- että yläaste. Ruukinkankaan koulu on Suomussalmen suurin koulu oppilasmäärältään. Koulussa on oppilaita yhteensä 549. Ruukinkankaan koulu sijaitsee Suomussalmen keskustaajamassa eli Ämmänsaaressa. Koulussa on liikuntahalli ja liikuntasali. Ruukin urheilukenttä on noin kahden neliökilometrin kokoinen. Ruukin liikuntahallissa pelataan syksyisin ja talvisin salibandyä, jalkapalloa ja lentopalloa. Koulun lähellä on SuPSin kotiareena eli jäähalli.
Ruukinkankaan koulun välittömässä läheisyydessä sijaitsee Suomussalmen lukio, liikuntahalli, urheilukenttä sekä jäähalli.


title: Ruukinkankaan koulu

text: Lukuvuonna 2016-2017 Ruukinkankaan koulu laajentui 550 oppilaaseen, kun Piispajärven ja Taivalalasen koulut lakkautettiin


title: Idänräätäli

text: Idänräätäli, joissakin lähteissä pelkkä räätäli, ("Monochamus urussovii") on kookas, musta ja pitkätuntosarvinen sarvijäärälaji. Sen asuinalue ulottuu Euroopan itäosista Japaniin, ja se viihtyy luonnontilaisissa korpimetsissä. Aikuiset idänräätälit oleskelevat kaatuneiden puunrunkojen alapinnoilla ja toukat vastakuolleiden tai kuolevien puiden tyviosassa. Pohjoismaissa laji on sidoksissa kuuseen, mutta muualla se elää muillakin havupuilla ja jopa joillakin lehtipuulajeilla.


title: Idänräätäli

text: Idänräätälin ruumiin pituus on 20–30 mm, ja koiraan tuntosarvet ovat selvästi ruumista pitemmät, naaraalla suurin piirtein ruumiin pituiset. Koiraan peitinsiivet ovat mustat, mutta naaraalla niissä ja etuselässä on vaaleiden karvatupsujen muodostamia laikkuja. Molemmilla sukupuolilla kiiltävien peitinsiipien kärkiosassa on pitkää, kellertävää karvoitusta ja tyviosassa V-kirjaimen muotoinen painautuma. Keskellä selkää, peitinsiipien tyvellä oleva kilveke on kokonaan vaaleakarvainen ilman karvatonta keskijuovaa. Etuselän sivuilla on suuret, teräväkärkiset hampaat.


title: Idänräätäli

text: Idänräätälin kanssa hyvin samannäköisiä, joskin paljon yleisempiä lajeja ovat suutari ("Monochamus sutor") ja ranskanräätäli ("Monochamus galloprovincialis"). Idänräätäli muistuttaa eniten Kiinasta kotoisin olevaa lehtipuiden tuholaislajia aasianrunkojäärää ("Anoplophora glabripennis"), joka pyritään hävittämään Suomesta ja siksi kaikki havainnot on ilmoitettava Eviraan.


title: Idänräätäli

text: Idänräätäli on eurooppalaisittain itäinen laji, jota tavataan Skandinaviasta ja Itä-Euroopasta Siperiaan ja Japaniin saakka. Suomessa levinneisyys keskittyy Itä- ja Kaakkois-Suomen sekä Etelä-Lapin alueille, mutta erillisiä havaintoja tunnetaan myös maan keskiosista sekä Pohjanmaalta.


title: Idänräätäli

text: Toisin kuin avoimissa ympäristöissä viihtyvät lähisukulaisensa suutari ja ranskanräätäli, idänräätäli on ikimetsälaji, joka elää luonnontilaisissa korpimetsissä, joissa on vain yksittäisiä kaatuneita puita tai pieniä tuulen kaatamia laikkuja. Pohjoismaissa se on täysin sidoksissa kuuseen, mutta Siperiassa lajin tiedetään elävän muillakin havupuilla ja jopa joillakin lehtipuulajeilla. Aikuiset kuoriaiset ovat liikkeellä kesäkuun lopulta syyskuulle. Ne oleskelevat päivisin kaatuneiden puunrunkojen alapinnoilla ja pudottautuvat häirittyinä herkästi maahan. Ravinnokseen ne järsivät nilaa elävien kuusten oksista.


title: Idänräätäli

text: Toukat elävät vastakuolleiden tai kuolevien puiden tyviosissa, erityisesti tuulen kaatamissa rungoissa. Nuoret toukat elävät laajoissa ja syvissä käytävissä kuoren alla, mutta siirtyvät myöhemmin litteisiin, puun pituussuuntaisiin käytäviin syvemmälle puuainekseen. Käytävien järsimisestä syntyvän puupurun toukka työntää ulos käytävästä, jolloin muodostuu suuren tikkumaisen purun muodostamia kasoja. Toukkakehitys kestää kaksi vuotta, ja lopulta toukka koteloituu puun pinnan tuntumaan kovertamaansa onkaloon. Aikuistuneen kuoriaisen ulostuloaukon läpimitta on yli 10 mm.


title: Idänräätäli

text: Suomen lajiston uhanalaisluokituksessa 2000 idänräätäli oli vaarantunut, mutta vuoden 2010 luokituksessa se on enää silmälläpidettävä (NT). Ruotsissa se on nykyisin erittäin uhanalainen, ja lajia uhkaa vanhojen kuusimetsien sekä niiden lahopuujatkumon häviäminen. Norjasta lajia ei ole tavattu yli sataan vuoteen ja vuoden 2006 arvioinnissa se on luokiteltu alueellisesti hävinneeksi.


title: Fragging

text: Fragging on englannin kielen käsikranaattia ("engl. fragmentation grenade, slangi frag") tarkoittavasta sanasta johdettu termi, jolla viitataan omien esimiesten eliminointia, omien selviytymismahdollisuuksien parantamiseksi. Tämän käytännön uhreiksi joutuivat useimmiten vaarallisia käskyjä antaneet esimiehet.


title: Fragging

text: Ongelma ei ollut marginaalinen, sillä Yhdysvaltojen asevoimien arvioiden mukaan Vietnamin sodassa sai käytännön seurauksena vuosina 1970-1971 surmansa noin 60 armeijan esimiestä.


title: Fragging

text: Vaikka termi yleistyikin Vietnamin sodan seurauksena, sotahistoria tuntee lukuisia varmistettuja ja varmistamattomia tapauksia käytännöstä eri puolilta maailmaa. Esimerkiksi Kaarle XII:n tapaus on mahdollisesti ollut tällainen.


title: Hans Luther

text: Hans Luther (10. maaliskuuta 1879 Berliini – 11. toukokuuta 1962 Düsseldorf) oli saksalainen poliitikko, joka toimi kahdesti (1925 ja 1926) Saksan valtakunnankanslerina Weimarin tasavallan aikana.


title: Hans Luther

text: Luther opiskeli lakitiedettä Berliinissä, Kielissä ja Genevessä, minkä jälkeen hän työskenteli Berliinin paikallishallinnossa ja vuosina 1907–1913 Magdeburgissa. Hänet valittiin vuonna 1913 Saksan kaupunkipäivien ("Städtetag") sihteeriksi. Ensimmäisen maailmansodan aikana hän avusti hallintoa elintarvikkeiden säännöstelyn käyttöönotossa. Vuonna 1918 Luther valittiin Essenin pormestariksi. Saavutettuaan mainetta tässä tehtävässä hänet nimitettiin joulukuussa 1922 elintarvike- ja maatalousministeriksi Wilhelm Cunon hallitukseen. Ranskalaisten käynnistäessä Ruhrin miehityksen tammikuussa 1923 Luther oli juuri palannut Essenin pormestarin virkaansa, joten hänellä oli miehityksen aikana keskeinen rooli siviiliväestön pitämisessä rauhallisena ja paikallishallinnon passiivisen vastarinnan järjestämisessä. Lokakuussa 1923 nimitetyssä Gustav Stresemannin hallituksessa Luther toimi valtiovarainministerinä ja yhdessä Hjalmar Schachtin kanssa hän onnistui pysäyttämään Saksan hyperinflaation ja vakiinnuttamaan maan valuutan. Luther jatkoi valtiovarainministerinä myös Wilhelm Marxin hallituksessa ja osallistui neuvotteluihin Dawesin suunnitelman sisällöstä.


title: Hans Luther

text: Joulukuussa 1924 pidettyjen vaalien jälkeen Marx ei saanut enää uutta hallitusta koottua, joten Lutherista tuli kansleri tammikuussa 1925. Luherin ensimmäinen hallitus toteutti merkittäviä verotuksen ja kaupan uudistuksia, mutta sen tärkein saavutus oli ulkoministeri Stresemannin johdolla solmitun Locarnon sopimuksen hyväksymisen varmistaminen joulukuussa 1925. Luther erosi valtakunnankanslerin paikalta välittömästi sopimuksen hyväksymisen jälkeen, mutta palasi vielä johtamaan toista hallitusta, joka toimi tammikuusta toukokuuhun 1926. Luther nimitettiin 1930 Schachtin seuraajana Reichsbankin pääjohtajaksi ja hän toimi 1933–1937 Saksan suurlähettiläänä Yhdysvalloissa. Toisen maailmansodan jälkeen hän toimi Länsi-Saksan hallituksen epävirallisena neuvonantajana.


title: Aavikkokottarainen

text: Aavikkokottarainen ("Speculipastor bicolor") on kottaraisten heimoon kuuluva afrikkalainen varpuslintu. Se on sukunsa ainoa laji.


title: Aavikkokottarainen

text: Aavikkokottaraista tavataan laajalla alueella Itä-Afrikassa, ja sen on raportoitu olevan paikallisesti yleinen. Se on luokiteltu elinvoimaiseksi.


title: Miombokottarainen

text: Miombokottarainen ("Neocichla gutturalis") on kottaraisten heimoon kuuluva afrikkalainen varpuslintu.


title: Miombokottarainen

text: Miombokottaraista tavataan laajalla alueella Angolassa, Malawissa, Tansaniassa ja Sambiassa. Lajin on raportoitu olevan paikallisesti yleinen Angolan länsiosissa. Se on luokiteltu elinvoimaiseksi.


title: Kaljukottarainen

text: Kaljukottarainen ("Sarcops calvus") on kottaraisten heimoon kuuluva varpuslintu.


title: Kaljukottarainen

text: Kaljukottaraista tavataan Filippiineillä. Lajin on raportoitu olevan yleinen, ja se on luokiteltu elinvoimaiseksi.


title: Karvari

text: Karvari ("Prionus coriarius") on kookas sarvijäärälaji ja yksi Suomen kookkaimmista kovakuoriaisista.


title: Karvari

text:
Karvari on kookas, 29–37 mm:n pituinen, musta ja yläpuolelta lähes kalju kovakuoriainen. Peitinsiivet ovat mustat tai tummanruskeat ja niissä on kolme kapeaa pitkittäisharjannetta ja etuselän sivuilla kolme piikkiä, joista keskimmäinen on muita pitempi ja terävämpi. Koiraan tuntosarvet ovat leveät ja sahamaiset, naaraalla kapeammat. Koiraalla tuntosarvissa on 12 jaoketta, naaraalla yleensä vain 11. Silmät ovat suuret ja leuat voimakkaat.
Karvaria tavataan Pohjois-Afrikasta Euroopan poikki Lähi-Itään ja Etelä-Siperiaan. Suomessa levinneisyys rajoittuu lounais- ja etelärannikolle painottuen lounaaseen.


title: Karvari

text: Suomessa karvarin esiintymispaikat ovat tyypillisesti rannikon tai saariston lämpimät kalliomänniköt. Aikuiset kuoriaiset liikkuvat heinäkuun loppupuoliskolta elokuulle ja ovat aktiivisia iltaisin ja öisin. Kuoriaiset viihtyvät vahingoittuneiden tai kuolleiden puiden rungoilla lähellä maanpintaa tai maassa, mutta myös lentävät voimakkaasti suristen ja tulevat valolle. Pariutumisaikaan koiraat kamppailevat keskenään rajusti ja kamppailupaikalle voi jäädä irronneita jäseniä. Koiraat kuoriutuvat ennen naaraita ja ovat naaraita lyhytikäisempiä eläen vain kolmisen viikkoa.


title: Karvari

text: Toukat elävät pystyyn kuolleissa puissa ja kannoissa. Etelämpänä, ja jo Ruotsissa, toukat elävät monissa lehti- ja havupuissa, mutta Suomessa ainoastaan männyissä. Naaras munii pitkällä munanasettimellaan puun rakoihin lähelle maanpintaa tai maanalaisiin juuriin. Nuoret toukat elävät kaarnan alla, mutta myöhemmin toukat siirtyvät syvemmälle puuhun ja tekevät sinne leveitä karkean purun täyttämiä käytäviä aluksi lähellä maanpintaa, myöhemmin syvemmälle juuristoon ja saattavat syödä juuret kokonaan. Toukkakehitys kestää kolmesta neljään, ehkä jopa 5 vuotta, minkä jälkeen toukka koteloituu miltei kanamunan kokoisen, soikean kotelokopan sisään muutaman senttimetrin syvyyteen maan alle.


title: Karvari

text: Suomessa laji on harvinainen ja vuoden 2010 kansallisessa uhanalaisarvioinnissa luokiteltu silmälläpidettäväksi (NT). Silmälläpidettävä se on myös Ruotsissa.


title: Kansain murre

text: Kansain murre (関西弁, 関西方言 Kansai-ben, Kansai hōgen) on erilaisia murteita sisältävä murreryhmä, joita puhutaan Japanissa Kansain alueella. Kansain murre yhdistetään Japanissa suurimmaksi osaksi tyypillisesti Osakan, Japanin kolmanneksi suurimman kaupungin, puhetyyliksi, johon erityisesti viitataan termillä Osakan murre (大阪弁, "Ō"saka-ben). Osakan murre mielletään yleensä Japanin yleiskieltä Tokion murretta melodisemmaksi ja karkeammaksi.


title: Kansain murre

text: Foneettisesti Kansain murteelle on ominaista voimakkaat vokaaliäänteet, rinnastettuna Tokion murteen (Japanin yleiskielen) voimakkaisiin konsonanttiäänteisiin, mutta äänteiden perusta on molemmissa samankaltainen. Seuraava lista käsittelee joitakin foneettisia eroavaisuuksia:


title: Celebesinmaina

text: Celebesinmaina ("Enodes erythrophris") on kottaraisten heimoon kuuluva varpuslintu.


title: Celebesinmaina

text: Celebesinmainaa tavataan kotoperäisenä Sulawesin saarella Indonesiassa. Lajin on kuvattu olevan yleinen, ja vaikka sen levinneisyysalue onkin pieni, on se luokiteltu elinvoimaiseksi.


title: Valdemar Diekn

text: Valdemar Magnuksenpoika Diekn (1400-luku) oli Hämeen linnanvouti, ja hän saattoi olla myös kihlakunnantuomari 1400-luvun alkupuolella.


title: Keski-Suomen luontomuseo

text: Keski-Suomen luontomuseo on Jyväskylän yliopiston museon osana toimiva museo.


title: Keski-Suomen luontomuseo

text: Museon perusnäyttely "Perintönä ympäristö" esittelee Keski-Suomen luontoa vanhimmasta kallioperästä 2000-luvun kohteisiin. Museossa on myös vaihtuvia näyttelyitä. Kokoelmissa on geologisia, eläin- ja kasvitieteellisiä näytteitä sekä valokuvia. Kaloja, lintuja, nisäkkäitä ja sieniä esitellään luonnollisissa elinympäristöissään. Kokonaisnäytemäärä vuonna 2012 oli yli 280 000.


title: Keski-Suomen luontomuseo

text: Vuonna 2012 Keski-Suomen luontomuseossa vieraili 14 707 kävijää.


title: Anders Donner vanhempi

text: Anders Donner (23. joulukuuta 1796 Kokkola – 14. marraskuuta 1857 Kokkola) oli suomalainen tupakkatehtailija ja laivanvarustaja, joka vaikutti Kokkolassa. Hän sai kauppaneuvoksen arvon 1840. Hän muodosti Krimin sodan aikana vapaaehtoisjoukon, joka soti Halkokarin kahakassa englantilaisia vastaan.


title: Halkokarin kahakka

text:
Halkokarin kahakka oli 7. kesäkuuta 1854 Krimin sodan aikana Kokkolan edustalla käyty taistelu. Siihen osallistui suomalaisen sotilasosaston lisäksi sadan miehen suuruinen vapaaehtoisjoukko, jonka oli muodostanut kokkolalainen kauppaneuvos Anders Donner.
Suomalaisilla vapaaehtoisilla oli käytössä n.s. hyljepyssyt, joilla pystyivät ampumaan pitempään kuin monilla venäläisillä karbiineilla. Hylkeenpyytäjä Matts Kankkonen oli tähdännyt kuulemma ja tokaissut että: "Jag ska ta han med cigarren", eli: - Minäpä nappaan tuon miehen sikarilla.


title: Halkokarin kahakka

text: Ennen brittien tuloa Vaasasta oli tullut avuksi kaksi venäläistä komppaniaa. Oulusta ja Raahesta saadut tiedot britannian laivaston suorittamista tuhotöistä olivat saaneet kokkolalaiset varautumaan tähän taisteluun.


title: Halkokarin kahakka

text: "HMS Vulturesta" ja "HMS Odinista" laskettiin vesille yhdeksän venettä, joista osa oli varustettu kanuunoin. Yhdellä veneellä Halkokarille rantautuneet luutnantti Wise ja luutnantti Burton vaativat satamassa olevien laivojen ja olemattoman lautan sekä Venäjän keisarikunnan laivastoa huoltavan omaisuuden luovuttamista brittiläisten haltuun. Pormestari Roos ja kauppaneuvos Donner tulkkina toimineen merikapteeni Wiklundin avustuksella torjuivat vaatimuksen.


title: Halkokarin kahakka

text: Brittiläiset lähtivät hyökkäämään. Kenraali A. J. von Wendtin johdolla puolustajat kaatoivat makasiinien väliin pystytetyn valeaidan ja alkoivat ampua. Salmi oli katkaistu pystyttämällä puita, ja merelle näytti, että vesiväylä päättyisi. Lisäksi veneiden esteeksi oli vedetty kettinki estämään niiden pääsy Kokkolan rantaan Polttimoniemen ohitse. Maihinnousuhyökkäyksen epäonnistuessa "HMS Odin" ja "HMS Vulture" avasivat tykkitulen, mutta se ei tavoittanut puolustajia.


title: Halkokarin kahakka

text: "HMS Odinin" laivalääkäri Edward Creen päiväkirjamerkintöjen mukaan brittiläiset eivät olleet odottaneet suomalaisten kykenevän puolustautumaan ja kuulivat myöhemmin kahden venäläisen rykmentin tulleen avuksi. Puolustajat olivat avanneet päiväkirjamerkintöjen mukaan tulen kauppamakasiinien välistä kaatamalla lauta-aidat, jotka oli siihen yllätystä ja puolustusta varten rakennettu. Kiväärien lisäksi brittiläisiä tulitettiin myös kahdella kenttätykillä. Maihinnousuveneet joutuivat perääntymään, vaikka vastasivat tuleen. "HMS Vulturen" tykillä varustettu vene, jossa oli 20 miestä, sai osuman. Brittiläisten henkilötappiot olivat kolme upseeria ja viisitoista matruusia kaatuneina ja kolme upseeria ja 31 matruusia vankeina.


title: Halkokarin kahakka

text: Puolustajien sotasaaliiksi jäi yksi barkassi, jonka miehistö joutui vangiksi. Väestö otti sotasaalista ja nautti sotasaaliiksi saamaansa viiniä. Kasakat olivat alkoholin vaikutuksen alaisina toista päivää eivätkä kyenneet huoltamaan hevosiaan kunnolla. Voitto kulminoitui kansanjuhlaksi.


title: Halkokarin kahakka

text: Nykyään barkassi on Kokkolassa K. H. Renlundin museon omistuksessa ja sijoitettuna Englanninpuistoon varta vasten sille tehtyyn rakennukseen, josta sitä voi tarkastalla koko seinän ikkunoista. Barkassin tykit ja lippu annettiin aikoinaan Venäjälle.


title: Joakim Donner

text: Joakim Jarlmar Donner (s. 1926) on suomalainen professori ja kvartäärigeologi. Hän oli Helsingin yliopiston geologian ja paleontologian professori vuodesta 1965.


title: Joakim Donner

text: Donnerin isä oli kielitieteilijä ja itsenäisyysmies Kai Donner. Hänen veljiään ovat eläintieteilijä Kai Otto Donner sekä kirjailija ja elokuvaohjaaja Jörn Donner.


title: Joakim Donner

text: Donner valittiin Suomalaisen Tiedeakatemian jäseneksi vuonna 1973.


title: Jere Härkälä

text: Jere Härkälä (s. 10. tammikuuta 1985 Pori) on suomalainen jääkiekkovalmentaja ja entinen puolustaja. Hän toimii Porin Ässien apuvalmentajana. Härkälä pelasi pelaajaurallaan joukkueessa yhden ottelun puolustajana kaudella 2004–2005.


title: Jere Härkälä

text: Härkälä on Ässien oma kasvatti, joka pelasi puolustajana myös yhden SM-liigaottelun kaudella 2004–2005. Kaudella 2005–2006 hän toimi Ässien A-nuorten kapteenina. Härkälä lopetti pelaajauransa kevääseen 2006 ja aloitti sittemmin valmentamaan Ässien E-junioreita, joista hän nousi ikäluokittain ylöspäin.


title: Jere Härkälä

text: Kauden 2010–2011 päätteeksi Härkälä valmensi Ässien C-nuoret SM-pronsiin. Kaudella 2011–2012 hän toimi joukkueen A-nuorten apuvalmentajana ja kaudella 2012–2013 B-nuorten vastuuvalmentajana sekä luistelukoulun rehtorina. Kaudeksi 2013–2014 Härkälä liittyi vuoden mittaisella sopimuksella Pekka Virran johtaman Ässien SM-liigajoukkueen valmennustiimiin.


title: Jere Härkälä

text: Härkälä toimi kaudet 2016–2017 ja 2017–2018 sekä alkukauden 2018–2019 Ässien A-nuorten vastuuvalmentajana.


title: Jere Härkälä

text: Härkälän isä Jari on toiminut Kalevan Pallon, Espoo Bluesin ja Ässien päävalmentajana SM-liigassa.


title: Runkohaapsanen

text: Runkohaapsanen ("Saperda carcharias") on yleinen ja kookas kovakuoriaislaji. Se on merkittävin haavan puuainestuholainen.


title: Runkohaapsanen

text:
Runkohaapsasen pituus on 20–27 mm ja naaraat ovat huomattavasti koiraita rotevampia. Kuoriainen on kauttaaltaan kellanruskea tai kellanharmaa ja pienten, mustien, kohollaan olevien pisteiden täplittämä. Peitinsiipien kärjet ovat terävät. Tuntosarvet ovat koiraalla hiukan ruumista pitemmät, naaraalla lyhyemmät, ja tuntosarven tyvestä lukien yhdeksän ensimmäistä jaoketta ovat kärkiosastaan mustat kahden uloimman jaokkeen ollessa yksivärisen harmaat.
Samannäköinen, mutta hieman pienempi laji on raitahaapsanen ("Saperda similis").


title: Runkohaapsanen

text: Runkohaapsasta tavataan Euroopasta Siperian poikki Kiinaan ja Koreaan. Suomessa se on yleinen ja pohjoisimmat havainnot ovat Keski-Lapista.


title: Runkohaapsanen

text: Runkohaapsanen elää valoisilla, haapoja kasvavilla paikoilla, etelämpänä Euroopassa elinympäristöksi käyvät myös poppelit. Suotuisia paikkoja ovat esimerkiksi metsänlaidat ja harvennetut taimikot. Aikuiset kuoriaiset liikkuvat kesäkuusta syyskuuhun, etenkin heinä- ja elokuussa, hämärissä tai yöllä ja niihin törmää lajin yleisyydestä huolimatta harvoin. Kuoriaiset oleskelevat lehdillä syöden niiden keskiosaan reikiä, jotka eivät ulotu lehden reunaan saakka. Pimeän aikaan haapsasia voi lentää kirkkaiden valojen luokse.


title: Runkohaapsanen

text:
Naaras jyrsii haavan kuoreen rakoja, joihin se munii yhden munan kuhunkin. Toukka elää lyhyen aikaa kuoren alla, mutta kaivautuu pian syvälle puuainekseen ja ohuissa puissa se voi edetä puun ytimeen saakka. Toukan elinpaikaksi sopivat hyvinkin ohuet puut, mutta suurissa puissa toukkia on lukumääräisesti enemmän. Toukka tekee puuainekseen sormenpaksuisia pystysuoria käytäviä, jotka eivät ulotu nuorissa puissa yleensä puolta metriä korkeammalle maanpinnasta, mutta vanhemmissa puissa voivat yltää korkeallekin. Toukkakehitys kestää pari vuotta, ensimmäisen talven toukka viettää käytävässään maanpinnan alapuolella ja toisen kaivertamassaan kotelo-onkalossa. Täysikasvuinen toukka tekee puun pintaan poistumisaukon, jonka se tukkii puupuruilla ja rakentaa sitten kotelo-onkalon pystysuoran käytävän päähän, poistumisaukosta noin 20 cm ylöspäin.
Norjassa runkohaapsasta on tavattu jopa 20 prosentissa satunnaisesti valituista haavoista. Lajin läsnäolon huomaa kuitenkin yleensä vain haapojen tyvelle toukkakäytävistä pursunneesta puupurusta tai haapoja kaadettaessa paljastuvista käytävistä. Haapsanen elää terveissä puissa, mutta toukkien aiheuttama vioitus altistaa puut erilaisille lahottajasienille.


title: Runkohaapsanen

text: Runkohaapsasen saalistajiin kuuluu ainakin käpytikka ("Dendrocopos major").


title: Celebesinkottarainen

text: Celebesinkottarainen ("Scissirostrum dubium") on kottaraisten heimoon kuuluva varpuslintu.


title: Celebesinkottarainen

text: Celebesinkottaraista tavataan kotoperäisenä Sulawesin saarella Indonesiassa. Lajin on kuvattu olevan yleinen tai paikallisesti runsaslukuinen, ja se on luokiteltu elinvoimaiseksi.


title: Homelin valtionyliopisto

text: Homelin valtionyliopisto (, ) on yliopisto Valko-Venäjän kaakkoisosassa, maan toiseksi suurimmassa kaupungissa Homelissa (eli Gomelissa).


title: Homelin valtionyliopisto

text: Yliopisto pohjautuu vuonna 1929 perustettuun maatalouspedagogiseen instituuttiin. Se kehittyi edelleen yleisemmäksi opettajankoulutusinstituutiksi 1930-luvulla. Maaliskuussa 1969 oppilaitos muutettiin Homelin valtionyliopistoksi. Vuonna 1988 yliopisto nimettiin valkovenäläisen renessanssiajan raamatunkääntäjän ja humanistin Frantsysk Skarynan mukaan.


title: Homelin valtionyliopisto

text: Homelin valtionyliopisto on ottanut vastaan kansainvälisiä (alkujaan entisen Neuvostoliiton ulkopuolelta tulleita) opiskelijoita vuodesta 1985 lähtien. Yliopistossa toimii yhteensä 13 tiedekuntaa.


title: HC Neumarkt/Egna

text: HC Egna Wildgoose on italialainen jääkiekkojoukkue Egnan kaupungista. Joukkue on perustettu vuonna 1963 ja se pelaa Inter-National-Leaguessa.


title: Nils Edelman

text: Nils Holger Edelman (1918–2005) oli suomalainen geologi ja geologian ja mineralogian professori Åbo Akademissa.


title: Nils Edelman

text: Väitöskirjan ohella hänen tärkeimmät työnsä kohdistuvat Suoman lounaissaariston geologiaan. Vuonna 1994 häneltä ilmestyi teos "Filosofer, forskare och filurer ur geologins historia".


title: Nils Edelman

text: Hän sai nimityksen professoriksi vuonna 1964.


title: Ano Turtiainen

text: Ano Veli Samuel Turtiainen (s. 1967 Sääminki) on suomalainen entinen raskaan sarjan voimanostaja. Turtiainen aloitti uransa vuonna 1989, ja on kilpaillut uransa aikana IPF:ssä, WPC:ssa sekä WPO:ssa. Hänellä on maailmanennätys maastavedossa 405,5 kg:lla vuodelta 2002. Turtiainen toimii myös voimailuvarusteita valmistavassa Gometal Oy:ssä. Hänet valittiin Juvan kunnavaltuustoon perussuomalaisten edustajana vuoden 2017 kunnallisvaaleissa.


title: Ano Turtiainen

text: Turtiainen julkaisi joulukuussa 2015 Facebook-päivityksen, jossa kirjoitettiin toisten ottaneen suuria henkilökohtaisia riskejä toimiessaan eliminointitehtävissä olemassa olevien ja suunnitteilla olevien vastaanottokeskusten tuhoamisessa. Turtiainen piti Facebook-päivityksessään pahimpana vihollisena Suomen Punaista Ristiä ja kirjoitti ”onko nyt aika laajentaa toimia vihollisen pääpaikkoihin”. Asiasta nousi kohu kun kansanedustaja Laura Huhtasaari oli tykännyt päivityksestä. SPR ilmoitti myöhemmin Turtiaisen viestistä poliisille. Syyskuussa 2018 hänet tuomittiin Facebook-päivityksen takia Etelä-Savon käräjäoikeudessa 60 päiväsakkoon julkisesta kehottamisesta rikokseen.


title: Ryan Lewis

text: Ryan Lewis (s. 25. maaliskuuta 1988 Spokane, Washington) on yhdysvaltalainen musiikkituottaja ja DJ. Hän nousi suuren yleisön tietoisuuteen vuonna 2012 rap-artisti Macklemoren kanssa julkaistulla "The Heist" -albumilla. Se nousi Yhdysvaltain Billboard 200 -listan toiselle sijalle. Lisäksi albumin single "Thrift Shop" nousi Suomen virallisen singlelistan ykköseksi, ja single "Can't Hold Us" singlelistan kolmannelle sijalle.


title: Pekka M. Sinisalo

text: Pekka Markus Sinisalo (s. 24. maaliskuuta 1969 Helsingissä) on kirkkonummelainen kunnallispolitikko ja Uudenmaan Perussuomalaisten piirin entinen puheenjohtaja, joka siirtyi sinisiin. Sinisalo on Sinisten Uudenmaan piirin puheenjohtaja ja puoluehallituksen jäsen. Koulutukseltaan hän on filosofian maisteri.


title: Pekka M. Sinisalo

text: Sinisalo asuu perheineen Kirkkonummen Veikkolassa ja on ollut virkavapaalla Euroopan yhteisöjen tuomioistuimesta Luxemburgissa. Hänen on myös työskennellyt Euroopan Parlamentissa MEP Sampo Terhon kotimaan avustajana. Sinisalo toimi Perussuomalaisten EU-vaalipäällikkönä vuoden 2014 europarlamenttivaaleissa.


title: Pekka M. Sinisalo

text: Sinisalo on toiminut lukuisissa erilaisissa kunnallisissa luottamustehtävissä. Hän on ollut Kirkkonummella kunnanvaltuutettu, Perussuomalaisten valtuustoryhmän pj ja kunnanhallituksen toinen varapuheenjohtaja. Työkokemusta Sinisalolla on erityisesti opettajana, sekä kotimaasta että ulkomailta. Hän on myös Suomalaisuuden liiton toiminnanjohtaja.


title: Pekka M. Sinisalo

text: Sinisalo oli ehdokkaana vuoden 2008 kunnallisvaaleissa Kirkonummella, sai 281 ääntä ja tuli tullen valituksi valtuustoon. Vuoden 2012 kuntavaaleissa Sinisalo sai Kirkkonummelta 399 ääntä, neljänneksi eniten koko kunnasta.


title: Pekka M. Sinisalo

text:
Vuoden 2011 eduskuntavaaleissa hän sai Uudeltamaalta 1 375 ääntä, joista 755 tuli kotikunnastaan Kirkkonummelta. Hän ei tullut valituksi eduskuntaan.
Sinisalo valittiin Perussuomalaisten Uudenmaan piirin eduskuntavaaliehdokkaaksi vuoden 2015 eduskuntavaaleissa. Vaaleissa Sinisalo sai 1 244 ääntä eikä tullut valituksi eduskuntaan. Äänistä Kirkkonummelta tuli 569 ja muualta Uudeltamaalta loput 675.


title: Anna mä meen

text: "Anna mä meen" on rap-artisti Cheekin neljäs single hänen seitsemänneltä studioalbumiltaan "Sokka irti". Se julkaistiin musiikkivideona YouTubessa 31. lokakuuta 2012. Kappaleella vierailee Negative -yhtyeen Jonne Aaron, ja sen tuotannosta vastaa Sakke Aalto. Kappale nousi Suomen virallisen singlelistan ja Latauslistan ensimmäiselle sijalle.


title: Likit Andersson

text: Likit Neimwan Andersson (s. 24. helmikuuta 1973 Phitsanulok, Thaimaa) on thaimaalais-ruotsalainen jääkiekkopuolustaja ja valmentaja. Hän on pelannut urallaan Ruotsissa, Saksassa, Pohjois-Amerikassa, Iso-Britanniassa, Alankomaissa, Italiassa ja Tanskassa. Andersson pelasi viimeisimmät pääsarjaottelunsa vuonna 2009 ja on viimeisimmät vuodet kiekkoillut Thaimaan maajoukkueen mukana sekä toiminut myös joukkueen pelaajavalmentajana.


title: Likit Andersson

text: Andersson syntyi Thaimassa, mutta kasvoi Ruotsissa. Hän aloitti jääkiekon Borås HC:ssa, jossa Andersson pelasi ensimmäiset miesten pelinsä I-divisioonassa kaudella 1993–1994. Kolmen siellä pelaamansa kauden jälkeen hän siirtyi kaudeksi 1996–1997 samassa sarjassa pelaavaan Mörrums GoIS:ään. Kaksi seuraavaa kautta Andersson pelasi Saksan toiseksi korkeimmalla sarjatasolla, kauden 1997–1998 Deggerdorfer EC:n ja kauden 1998–1999 TSV Erdingin riveissä. Hän oli Deggerdorfissa joukkueensa tehokkain puolustaja tehoilla 20+30=50.


title: Likit Andersson

text: Vuosina 1999–2003 Andersson pelasi ECHL:ssä; hän aloitti ensimmäisen kautensa 1999–2000 Trenton Titansissa, mutta siirtyi Augusta Lynxiin, jossa Andersson pelasi myös kolmena seuraavana kautensa. Kaudella 2000–2001 hän oli joukkueen tehokkain puolustaja tehoilla 8+36=44. Andersson pelasi kauden aikana myös ECHL:n tähdistöottelussa ja esiintyi kahden IHL-ottelun verran Detroit Vipersin joukkueessa. Kaudella 2001–2002 Andersson teki pääsarjadebyyttinsä brittiläisessä Bracknell Beesissä, jossa hän pelasi kolme ottelua. Kesken kauden 2002–2003 Andersson siirtyi Lynxistä Alankomaiden Eredivisiessä pelanneeseen Amstel Tijgersiin. Hän voitti kauden päätteeksi sekä Alankomaiden-mestaruuden että Beker Cupin.


title: Likit Andersson

text: Kaudella 2003–2004 Andersson teki yhden ottelun pikavisiitin Boråsissa, mutta pelasi kautensa pääosin ECHL-joukkue Greensboro Generalsissa. Kaudella 2004–2005 hän teki Elitserien-debyyttinsä ja pelasi kaksi ottelua Frölunda HC:n riveissä. Ruotsissa Andersson pelasi pääosin kuitenkin sarjatasoa alempana Borås HC:ssa, jonka kanssa hän eteni I-divisioonan runkosarjan voittoon ja Allsvenskanin karsintoihin, joissa Andersson oli Boråsin paras maalintekijä neljällä osumallaan. Joukkue jäi kuitenkin ilman sarjanousua. Kauden lopulla hän siirtyi ECHL-joukkue Bakersfield Condorsin riveihin. Kaudella 2005–2006 Andersson edusti peräti kolmea eri ECHL-seuraa; Trenton Titansia, Stockton Thunderia ja South Carolina Stingraysia.


title: Likit Andersson

text: Kaudeksi 2006–2007 Andersson siirtyi Italian toiseksi korkeimmalle sarjatasolle Serie A2-joukkue HC Appiano/Eppanin riveihin. Hän oli tehoilla 6+24=30 joukkueen tehokkain puolustaja. Kauden 2007–2008 Andersson pelasi Tanskan AL-Bank Ligaenin Totempo HvIK:ssa, jonka eniten maaleja tehnyt puolustaja hän oli kymmenellä osumallaan. Pääsarjauran viimeisen kautensa 2008–2009 Andersson vietti Iso-Britannian EIHL:ssä Cardiff Devilsin ja Newcastle Vipersin joukkueissa.


title: Likit Andersson

text: Andersson on pelannut seurauransa jälkeen Thaimaan maajoukkueessa, jota hän edusti IIHF Challenge Cup of Asiassa vuosina 2010, 2011, 2012, 2013 ja 2014. Kaksi ensimmäistä turnausta päättyi pronssiin ja vuoden 2012 turnaus hopeaan. Andersson valittiin siinä myös Thaimaan parhaaksi pelaajaksi. Hän oli tehoilla 5+5=10 koko vuoden 2013 turnauksen tehokkain puolustaja ja palkittiin myös parhaana puolustajana. Vuosina 2011 ja 2012 Andersson toimi myös Thaimaan pelaajavalmentajana.


title: Likit Andersson

text: Andersson edusti Thaimaata myös Aasian talvikisoissa vuonna 2011. Hän toimi Thaimaan päävalmentajana vuoden 2013 alle 18-vuotiaiden Challange Cup of Asiassa.


title: Edward Stevens

text: Edward Glenister "Ed" Stevens jr. (15. syyskuuta 1932 Saint Louis, Missouri – 9. kesäkuuta 2013) oli yhdysvaltalainen soutaja ja olympiavoittaja.


title: Edward Stevens

text: Stevens kuului Yhdysvaltain olympiakultaa voittaneeseen kahdeksikkojoukkueeseen Helsingissä 1952. Toiseksi tulleen Neuvostoliiton Yhdysvallat voitti noin kuuden sekunnin erolla.


title: Edward Stevens

text: Stevens työskenteli laivastoupseerina ja ydinvoimainsinöörinä. Hän kuoli 80-vuotiaana 9. kesäkuuta 2013.


title: Transmar

text: Transmar Ab on vuonna 1961 perustettu suomalainen Maarianhaminassa pääkonttoria pitävä logistiikka-, kuljetus- ja huolintayritys. Yritys tekee tieliikenteen tavarakuljetuksia Suomessa ja Ruotsissa, sekä niiden välissä sijaitsevalla Ahvenanmaalla jossa se on suurin alallaan.


title: Transmar

text: Suurin osa yrityksen toimittamasta kappaletavaraliikenteestä kulkee Maarianhaminassa sijaitsevan Vikingagrändin terminaalin kautta. Toinen terminaalin sijaitsee Naantalissa ja kummassakin terminaalissa on myös elintarvikkeiden kylmä- ja pakastetilat. Rahti kulkee M/S "Fjärdvägenillä" Ahvenanmaan Långnäsista Manner-Suomen Naantalin satamaan. Laivaan lastataan pääsääntöisesti vain kontit ja perävaunut, joten kummassakin päässä on siten eri kuljettajat.


title: Transmar

text: Ahvenanmaan ja Manner-Suomen välisessä liikenteessä noin 80 % kuljetuksista suuntautuu Lounais-Suomeen tai sieltä Ahvenanmaalle. Yrityksellä on päivittäiset tavaraliikennelinjat Naantalista Turkuun, Helsinkiin, Lahteen ja Tampereelle. Pohjanmaalle tavaralinjaliikenne ajetaan kahdesti viikossa.


title: Transmar

text: Ahvenanmaan pääsaaren lisäksi Transmar liikennöi päivittäinen pääsaaren, Vårdön ja Föglön välillä.


title: Transmar

text: Ulkomaanliikenteestä suurin osa suuntautuu Ruotsiin, jonne on päivittäinen tavaralinjaliikenne Ahvenanmaalta Tukholmaan.


title: Transmar

text: Transmarilla on neljä tytäryritystä. Ahvenanmaalla sijaitsee osakkuusyritys Ålands Budbilsservice Ab, joka tekee paketti- ja kuriiripalveluita Ahvenanmaalla sekä Ahvenanmaalle ja Ahvenanmaalta.


title: Ingvar Rydell

text: Gustav Ingvar Rydell (7. toukokuuta 1922 Bäcke – 20. kesäkuuta 2013 Västra Ingelstad, Vellinge) oli ruotsalainen jalkapalloilija ja olympiamitalisti.


title: Ingvar Rydell

text: Rydell kuului Ruotsin maajoukkueeseen sen voittaessa olympiapronssia Helsingissä 1952 ja MM-pronssia Brasiliassa 1950. Helsingin-turnauksessa hän teki yhteensä kolme maalia, joista yhden pronssiottelussa Saksaa vastaan.


title: Ingvar Rydell

text: Rydell kuoli Västra Ingelstadissa 91-vuotiaana 20. kesäkuuta 2013.


title: Savio Dominic Fernandes

text: Savio Dominic Fernandes (s. 29. tammikuuta 1954 Bombay) on intialainen roomalaiskatolinen piispa. Hänet vihittiin papiksi Bombayn arkkihiippakuntaan 8. huhtikuuta 1989 ja nimitettiin sen vihkipiispaksi sekä Cozylan titulaaripiispaksi 15. toukokuuta 2013. Piispaksi vihkiminen seurasi 29. kesäkuuta. Pääkonsekraattorina toimi Oswald Gracias, jota avustivat Filipe Neri António Sebastião do Rosário Ferrão ja Agnelo Rufino Gracias.


title: Agnelo Rufino Gracias

text: Agnelo Rufino Gracias (s. 30. heinäkuuta 1939 Mombasa) on intialainen roomalaiskatolinen piispa. Hänet vihittiin papiksi 21. joulukuuta 1962 ja nimitettiin Bombayn arkkihiippakunnan vihkipiispaksi sekä Molicunzan titulaaripiispaksi 13. maaliskuuta 2001. Piispaksi vihkiminen seurasi 21. huhtikuuta. Pääkonsekraattorina toimi Ivan Dias, jota avustivat Simon Ignatius Pimenta ja Lorenzo Baldisseri.


title: John Rodrigues

text: John Rodrigues (s. 21. elokuuta 1967 Bombay) on intialainen roomalaiskatolinen piispa. Hänet vihittiin papiksi Bombayn arkkihiippakuntaan 18. huhtikuuta 1998 ja nimitettiin sen vihkipiispaksi sekä Deultumin titulaaripiispaksi 15. toukokuuta 2013. Piispaksi vihkiminen seurasi 29. kesäkuuta. Pääkonsekraattorina toimi Oswald Gracias, jota avustivat Filipe Neri António Sebastião do Rosário Ferrão ja Agnelo Rufino Gracias.


title: Nälkiintyminen (tietotekniikka)

text: Nälkiintyminen (käännetty myös nääntyminen, ) on tietotekniikassa tila, jossa prosessi tai säie ei pääse etenemään muiden prosessien tai säikeiden toiminnan takia.


title: Nälkiintyminen (tietotekniikka)

text: Nälkiintyminen muistuttaa lukkiutumista, mutta eroaa siitä siten, että nälkiintyminen voi koskea vain yhtä prosessia, eikä ohjelmallista poissulkemista tai muita vastaavia lukkiutumisen yhteydessä mainittuja ehtoja ole annettavissa. Nälkiintymiseen riittää, jos on olemassa resurssi, jonka käytöstä (epäsuorasti) kilpaillaan. Tämä resurssi on usein itse suoritin, eli vaikka prosessilla on kaikki muut sen tarvitsemat resurssit, se nälkiintyy, jos sille ei anneta ajoaikaa.


title: Nälkiintyminen (tietotekniikka)

text: Nälkiintyminen voi tulla vastaan myös ohjelmallisena ongelmana. Tällainen on kuvattuna esimerkiksi aterioivien filosofien ongelmassa, kun ensin on estetty lukkiutuminen.


title: Nälkiintyminen (tietotekniikka)

text: Nälkiintymistä voidaan estää ohjelmallisesti pakottamalla esimerkiksi semaforien avulla haluttu käyttäytyminen. Myös vuoronnusmenetelmä voi olla sellainen, että se estää nälkiintymisen.


title: Henri Légaré

text: Henri Légaré OMI (20. helmikuuta 1918 Willow Bunch – 19. heinäkuuta 2004) oli kanadalainen roomalaiskatolinen arkkipiispa. Hänet vihittiin papiksi 29. kesäkuuta 1943 ja nimitettiin Labrador City-Scheffervillen hiippakunnan johtoon 13. heinäkuuta 1967. Piispaksi vihkiminen seurasi 9. syyskuuta. Pääkonsekraattorina toimi Maurice Roy, jota avustivat Paul Dumouchel ja Patrick James Skinner.


title: Henri Légaré

text: Légaré sai 21. marraskuuta 1972 nimityksen Grouard-McLennanin arkkipiispaksi, jona hän toimi, kunnes erosi tehtävistään 16. heinäkuuta 1996.


title: Henri Légaré

text: Légaré oli lisäksi Ottawan yliopiston rehtori vuosina 1958–1964.


title: Adam Joseph Exner

text: Adam Joseph Exner OMI (s. 24. joulukuuta 1928 Killaly) on kanadalainen roomalaiskatolinen arkkipiispa. Hänet vihittiin papiksi 7. heinäkuuta 1957 ja nimitettiin Kamloopsin hiippakunnan johtoon 16. tammikuuta 1974. Piispaksi vihkiminen seurasi 12. maaliskuuta. Pääkonsekraattorina toimi Henri Légaré, jota avustivat James Francis Carney ja Charles Aimé Halpin. Exner asetettiin virkaansa 28. maaliskuuta.


title: Adam Joseph Exner

text: Exner sai 31. maaliskuuta 1982 nimityksen Winnipegin arkkipiispaksi, jonka virkaan hänet asetettiin 23. kesäkuuta. Hänet nimitettiin 25. toukokuuta 1991 Vancouverin arkkipiispaksi, jona hän toimi, kunnes jäi eläkkeelle 10. tammikuuta 2004.


title: Pesäpallon suomensarja 1962

text: Pesäpallon suomensarja pelattiin kahdeksannentoista kerran kaudella 1962. Sarja pelattiin neljässä lohkossa ja lohkovoittajat Jyväskylän Pesä-Veikot, Keravan Pallokerho, Loimaan Palloilijat ja Sotkamon Jymy nousivat suoraan mestaruussarjaan kaudeksi 1963.


title: Pesäpallon suomensarja 1962

text: Putoajien ja maakuntasarjasta tilalle nousevien määrä riippui siitä, minkä lohkojen alueelta SM-sarjasta putoavat joukkueet tulevat. Tällä kertaa jokaiseen lohkoon putosi yksi joukkue, jolloin lohkoista putosi kolme joukkuetta ja maakuntasarjasta nousi vastaavasti kolme tilalle.


title: Pesäpallon suomensarja 1962

text:
Itälohkossa pelasivat uusina joukkueina maakuntasarjasta nousseet Jyväskylän Kirin 2-joukkue, Harjurannan Kisa ja Pörön Urheilijat.
Mestaruussarjasta lohkoon putosi Outokummun Partio.


title: Pesäpallon suomensarja 1962

text:
Etelälohkossa pelasi uusina maakuntasarjasta nousseet Hartolan Voima, Työväen Mailapoikien 2-joukkue ja Lappeenrannan Urheilu-Miehet. Helsingin Pesä-Pojat vaihtui Puna-Mustien 2-joukkueeksi.
Mestaruussarjasta lohkoon putosi Helsingin Pallo-Toverit.


title: Pesäpallon suomensarja 1962

text:
Länsilohkossa pelasivat uusina mestaruussajasta pudonneet Loimaan Palloilijat ja Vaasan Maila sekä maakuntasarjasta nousseet Hämeenlinnan Paukku ja Alajärven Ankkurit.
Mestaruussarjasta lohkoon putosi Nurmon Jymy.


title: Pesäpallon suomensarja 1962

text:
Pohjoislohkossa uusina joukkueina olivat mestaruussarjasta pudonneet Halsuan Toivo ja Sotkamon Jymy sekä nousijat Iin Urheilijat ja Simon Kiri.
Mestaruussarjasta tähän lohkoon putosi Oulun Lippo.


title: Pesäpallon suomensarja 1962

text: Kaikki karsintalohkot pelattiin 22. - 23. syyskuuta.


title: Pesäpallon suomensarja 1962

text:
Pelattiin Hankasalmella . Mukana olivat maakuntasarjavoittajat Keski-Suomesta, Suur-Savosta, Pohjois-Karjalasta ja Pohjois-Savosta.
Kolme parasta nousi Suomensarjaan kaudeksi 1963.


title: Pesäpallon suomensarja 1962

text:
Pelattiin Tervakoskella. Mukana Helsingin, Uudenmaan, Lahden, Kymenlaakson ja Etelä-Karjalan parhaat.
Kolme parasta nousi Suomensarjaan kaudeksi 1963.


title: Pesäpallon suomensarja 1962

text:
Länsilohkoon karsittiin Toijalassa, jossa olivat mukana Hämeen, Etelä-Pohjanmaan, Varsinais-Suomen ja Satakunnan maakuntasarjojen voittajat.
Kolme parasta nousi Suomensarjaan kaudeksi 1963.


title: Pesäpallon suomensarja 1962

text:
Pelattiin Raahessä . Mukana olivat mestarit Keski-Pohjanmaan, Pohjois-Pohjanmaan, Lapin ja Kainuun maakuntasarjoista. Länsi-Pohjan mestari Kuivaniemen Yritys joutui karsimaan Lapin mestarin kanssa. Ottelut: Lapin Lukko - Kuivaniemi 21-0, Kuivaniemi - Lapin Lukko 6-6. Lapin Lukko selvisi loppukarsintaan juoksuin 27-6.
Kolme parasta nousi Suomensarjaan kaudeksi 1963.


title: David Monroe

text: David John James Monroe (s. 14. huhtikuuta 1941 Vancouver) on kanadalainen roomalaiskatolinen piispa. Hänet vihittiin papiksi Vancouverin arkkihiippakuntaan 20. toukokuuta 1967 ja nimitettiin Kamloopsin hiippakunnan johtoon 5. tammikuuta 2002. Piispaksi vihkiminen seurasi 12. maaliskuuta. Pääkonsekraattorina toimi Adam Joseph Exner, jota avustivat Peter Joseph Mallon ja Raymond Roussin. Monroe asetettiin virkaansa 18. maaliskuuta.


title: James Weisgerber

text: James Vernon Weisgerber (s. 1. toukokuuta 1938 Vibank) on kanadalainen roomalaiskatolinen arkkipiispa. Hänet vihittiin papiksi Reginan arkkihiippakuntaan 1. kesäkuuta 1963 ja nimitettiin Saskatoonin hiippakunnan johtoon 7. maaliskuuta 1996. Piispaksi vihkiminen seurasi 3. toukokuuta. Pääkonsekraattorina toimi Peter Joseph Mallon, jota avustivat Joseph Neil MacNeil ja Joseph Faber MacDonald.


title: James Weisgerber

text: Weisgerber sai 7. kesäkuuta 2000 nimityksen Winnipegin arkkipiispaksi, jonka virkaan hänet asetettiin 24. elokuuta.


title: Émilius Goulet

text: Émilius Goulet PSS (s. 15. toukokuuta 1933 St-Isidore de Dorchester) on kanadalainen roomalaiskatolinen arkkipiispa. Hänet vihittiin papiksi 24. kesäkuuta 1958 ja nimitettiin Saint-Bonifacen arkkihiippakunnan johtoon 23. kesäkuuta 2001. Piispaksi vihkiminen seurasi 16. syyskuuta. Pääkonsekraattorina toimi Jean-Claude Turcotte, jota avustivat Maurice Couture ja James Weisgerber.


title: Émilius Goulet

text: Goulet jäi eläkkeelle 3. heinäkuuta 2009.


title: Daniel Joseph Bohan

text: Daniel Joseph Bohan (8. marraskuuta 1941 Yarmouth – 15. tammikuuta 2016 Regina) oli kanadalainen roomalaiskatolinen arkkipiispa. Hänet vihittiin papiksi Monctonin arkkihiippakuntaan 13. toukokuuta 1967 ja nimitettiin Toronton arkkihiippakunnan vihkipiispaksi sekä Migirpan titulaaripiispaksi 14. toukokuuta 2003. Piispaksi vihkiminen seurasi 3. heinäkuuta. Pääkonsekraattorina toimi Aloysius Matthew Ambrozic, jota avustivat André Richard ja James Martin Hayes.


title: Daniel Joseph Bohan

text: Bohan sai 30. maaliskuuta 2005 nimityksen Reginan arkkipiispaksi.


title: Desiderio Elso Collino

text: Desiderio Elso Collino (21. maaliskuuta 1926 Firmat – 4. lokakuuta 2002) oli argentiinalainen roomalaiskatolinen piispa. Hänet vihittiin papiksi 4. huhtikuuta 1953 ja nimitettiin Rosarion arkkihiippakunnan vihkipiispaksi sekä Buxentumin titulaaripispaksi 21. tammikuuta 1972. Piispaksi vihkiminen seurasi 13. helmikuuta. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.


title: Desiderio Elso Collino

text: Collino sai 7. marraskuuta 1972 nimityksen Lomas de Zamoran piispaksi, jonka virkaan hänet asetettiin 15. joulukuuta. Hän jäi eläkkeelle 24. huhtikuuta 2001 ja kuoli seuraavana vuonna sairastettuaan ruokatorven syöpää.


title: Jorge Rubén Lugones

text: Jorge Rubén Lugones (s. 31. heinäkuuta 1952 Veinticinco de Mayo) on argentiinalainen roomalaiskatolinen piispa. Hän liittyi jesuiittoihin 22. huhtikuuta 1979 ja sai pappisvihkimyksensä 3. joulukuuta 1988. Hänet nimitettiin Oránin hiippakunnan johtoon 2. kesäkuuta 1999, ja piispaksi vihkiminen seurasi 30. heinäkuuta. Pääkonsekraattorina toimi Jorge Mario Bergoglio, jota avustivat Carmelo Juan Giaquinta ja Juan José Iriarte. Lugones asetettiin virkaansa 6. elokuuta.


title: Jorge Rubén Lugones

text: Lugones sai 14. lokakuuta 2008 nimityksen Lomas de Zamoran piispaksi, jonka virkaan hänet asetettiin 22. marraskuuta.


title: Marcelo Daniel Colombo

text: Marcelo Daniel Colombo (s. 27. maaliskuuta 1961 Buenos Aires) on argentiinalainen roomalaiskatolinen piispa. Hänet vihittiin papiksi Quilmesin hiippakuntaan 16. joulukuuta 1988 ja nimitettiin Oránin hiippakunnan johtoon 8. toukokuuta 2009. Piispaksi vihkiminen seurasi 8. elokuuta. Pääkonsekraattorina toimi Luis Teodorico Stöckler, jota avustivat Mario Antonio Cargnello ja Jorge Rubén Lugones. Colombo asetettiin virkaansa 22. elokuuta.


title: Luis Alberto Fernández

text: Luis Alberto Fernández (s. 26. lokakuuta 1946 Lomas de Zamora) on argentiinalainen roomalaiskatolinen piispa. Hänet vihki papiksi Lomas de Zamoran hiippakuntaan paavi Paavali VI 29. kesäkuuta 1975. Hänet nimitettiin Buenos Airesin arkkihiippakunnan vihkipiispaksi sekä Carpin titulaaripiispaksi 24. tammikuuta 2009, ja piispaksi vihkiminen seurasi 27. maaliskuuta. Pääkonsekraattorina toimi Jorge Mario Bergoglio, jota avustivat Agustín Roberto Radrizzani, Jorge Rubén Lugones ja José María Arancedo.


title: Agustín Roberto Radrizzani

text: Agustín Roberto Radrizzani (s. 22. syyskuuta 1944) on argentiinalainen roomalaiskatolinen arkkipiispa. Hän liittyi salesiaaneihin 5. tammikuuta 1968 ja sai pappisvihkimyksensä 25. maaliskuuta 1972. Hänet nimitettiin Neuquénin hiippakunnan johtoon 14. toukokuuta 1991, ja piispaksi vihkiminen seurasi 20. heinäkuuta. Pääkonsekraattorina toimi Argimiro Daniel Moure Piñeiro, jota avustivat Jaime Francisco de Nevares ja Jorge Arturo Meinvielle. Radrizzani asetettiin virkaansa 17. elokuuta.


title: Agustín Roberto Radrizzani

text: Radrizzani sai 24. huhtikuuta 2001 nimityksen Lomas de Zamoran piispaksi, jonka virkaan hänet asetettiin 23. kesäkuuta. Hänet nimitettiin 27. joulukuuta 2007 Mercedes-Lujánin arkkipiispaksi.


title: Juan Luis Ysern de Arce

text: Juan Luis Ysern de Arce (s. 2. toukokuuta 1930 Valencia) on espanjalaissyntyinen, Chilessä toiminut roomalaiskatolinen piispa. Hänet vihittiin papiksi Granadan arkkihiippakuntaan 29. kesäkuuta 1953.


title: Juan Luis Ysern de Arce

text: Ysern de Arce sai 12. huhtikuuta 1972 nimityksen Antofagastan arkkihiippakunnan vihkipiispaksi sekä Guardialfieran titulaaripiispaksi. Hänet konsekroi 7. toukokuuta Eladio Vicuña Aránguiz, jota avustivat Francisco de Borja Valenzuela Ríos ja Carlos González Cruchaga. Hänet asetettiin vihkipiispan virkaan 20. toukokuuta 1972, ja virkaanasettamispäivänä hän sai lisäksi nimityksen Calaman hallitsijaksi.


title: Juan Luis Ysern de Arce

text: 13. toukokuuta 1974 Ysern de Arce nimitettiin San Carlos de Ancudin piispaksi, jonka virkaan hänet asetettiin 15. kesäkuuta. Hän erosi 2. kesäkuuta 1974 Calaman hallitsijan tehtävistä. Hän jäi eläkkeelle piispan tehtävistä 15. syyskuuta 2005.


title: Christopher O’Neill

text: Christopher O’Neill (s. 27. kesäkuuta 1974 Lontoo, Yhdistynyt kuningaskunta) on brittiläissyntyinen, nykyään Yhdysvalloissa asuva ja työskentelevä liikemies. Hän on Ruotsin kuninkaan Kaarle XVI Kustaan ja kuningatar Silvian nuorimman tyttären prinsessa Madeleinen puoliso. Prinsessa Madeleine ja Christopher O’Neill vihittiin Tukholmassa 8. kesäkuuta 2013.


title: Christopher O’Neill

text: Lontoossa 27. kesäkuuta 1974 syntyneen Christopher O’Neillin vanhemmat ovat yhdysvaltalainen liikemies Paul Cesario O’Neill (k. 2004) ja itävaltalaissyntyinen Eva Maria o.s. Walter (s. 1940). Christopher O’Neillillä on kaksi äidinpuoleista ja kolme isänpuoleista sisarpuolta. Paul Cesario O’Neillin sukujuuret ovat skottilais-englantilais-irlantilais-italialaiset.


title: Christopher O’Neill

text: Christopher O’Neill kävi lontoolaista yksityistä poikakoulua ja sveitsiläistä sisäoppilaitosta. Hän opiskeli vuodesta 1992 lähtien Bostonin yliopistossa kansainvälisiä suhteita ja palasi valmistuttuaan Britanniaan. Kuuden vuoden kuluttua hän siirtyi työelämästä takaisin opiskelun pariin ja muutti New Yorkiin opiskelemaan Columbian yliopiston kauppakorkeakouluun. Valmistumisensa jälkeen hän on työskennellyt New Yorkin finanssimaailmassa. O’Neill on sekä Britannian että Yhdysvaltojen kansalainen ja uskonnoltaan katolilainen.


title: Christopher O’Neill

text: Prinsessa Madeleine ja Christopher O’Neill tutustuivat New Yorkissa kesällä 2010 ja kihlautuivat lokakuussa 2012. Heidät vihittiin Tukholman kuninkaanlinnan kirkossa 8. kesäkuuta 2013 noin 500 juhlavieraan läsnä ollessa. Vihkimisen jälkeen oli yksityinen iltajuhla Drottningholmin linnassa.


title: Christopher O’Neill

text: Kuningas Kaarle XVI Kustaa myönsi O’Neillille häiden alla Pohjantähti-ritarikunnan komentajamerkin. O’Neillin pyynnöstä hänelle ei myönnetty kuninkaallista arvonimeä, koska sen vastaanottamisen edellytyksenä olisi ollut Ruotsin kansalaisuuden ottaminen ja liike-elämässä toimimisesta luopuminen. Prinsessa Madeleine ja O’Neill aikovat jatkossakin asua New Yorkissa. Pariskunta muutti kuitenkin syksyllä 2015 Lontooseen lapsiensa kanssa, ja ovat näin ollen lähempänä Ruotsia. Prinsessa Madeleinen ja O’Neillin esikoinen Leonore Lilian Maria syntyi 20. helmikuuta 2014 New Yorkissa. Toinen lapsi, prinssi Nicolas Paul Gustaf syntyi 15. kesäkuuta 2015 Ruotsissa, ja kolmas, prinsessa Adrienne, 9. maaliskuuta 2018.


title: Carlos González Cruchaga

text: Carlos González Cruchaga (8. kesäkuuta 1921 Santiago de Chile – 21. syyskuuta 2008) oli chileläinen roomalaiskatolinen piispa. Hänet vihittiin papiksi Santiago de Chilen arkkihiippakuntaan 23. syyskuuta 1944 ja nimitettiin Talcan hiippakunnan johtoon 4. tammikuuta 1967. Piispaksi vihkiminen seurasi 7. toukokuuta. Pääkonsekraattorina toimi José Manuel Santos Ascarza, jota avustivat Bernardino Piñera Carvallo ja Gabriel Larraín Valdivieso.


title: Carlos González Cruchaga

text: González Cruchaga jäi eläkkeelle 12. joulukuuta 1996.


title: Carlos González Cruchaga

text: González Cruchaga toimi myös Chilen piispainkonferenssin puheenjohtajana. Hän oli Alberto Hurtadon serkku. Hänellä havaittiin elokuussa 2008 terminaalivaiheen maksasyöpä.


title: Paul Nguyên Binh Tinh

text: Paul Nguyên Binh Tinh PSS (s. 30. kesäkuuta 1930 Phát Diệm) on vietnamilainen roomalaiskatolinen piispa. Hänet vihittiin papiksi 31. toukokuuta 1960 ja nimitettiin Ðà Nangin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 30. kesäkuuta. Pääkonsekraattorina toimi François Xavier Nguyên Quang Sách, jota avustivat Paul Bùi Van Ðoc ja Pierre Trân Thanh Chung.


title: Paul Nguyên Binh Tinh

text: Nguyên Binh Tinh jäi eläkkeelle 13. toukokuuta 2006.


title: François Xavier Nguyên Quang Sách

text: François Xavier Nguyên Quang Sách (25. toukokuuta 1925 An Ngãi – 7. heinäkuuta 2013) oli vietnamilainen roomalaiskatolinen piispa. Hänet vihittiin papiksi 9. elokuuta 1956 ja nimitettiin Ðà Nangin hiippakunnan koadjuuttoripiispaksi sekä Elephantaris in Proconsularin titulaaripiispaksi 6. kesäkuuta 1975. Hänet konsekroi Pierre Marie Pham-Ngoc-Chi.


title: François Xavier Nguyên Quang Sách

text: Nguyên Quang Sáchista tuli 21. tammikuuta 1988 Ðà Nangin piispa, jona hän toimi, kunnes jäi eläkkeelle 6. marraskuuta 2000.


title: Armando José María Rossi

text: Armando José María Rossi (s. 14. huhtikuuta 1945 Buenos Aires) on argentiinalainen roomalaiskatolinen piispa. Hänet vihittiin dominikaanien papiksi 20. joulukuuta 1970 ja nimitettiin Concepciónin hiippakunnan koadjuuttoripiispaksi 14. marraskuuta 2000. Piispaksi vihkiminen seurasi 22. joulukuuta. Pääkonsekraattorina toimi Mario Antonio Cargnello, jota avustivat Bernardo Enrique Witte ja Jorge Rubén Lugones.


title: Armando José María Rossi

text: Rossista tuli 28. heinäkuuta 2001 Concepciónin piispa.


title: Alejandro Jiménez Lafeble

text: Alejandro Jiménez Lafeble (26. helmikuuta 1936 Talca – 5. tammikuuta 1998) oli chileläinen roomalaiskatolinen piispa. Hänet vihittiin papiksi Talcan hiippakuntaan 28. lokakuuta 1959 ja nimitettiin sen vihkipiispaksi sekä Martanae Tudertinorumin titulaaripiispaksi 21. marraskuuta 1975. Piispaksi vihkiminen seurasi 10. joulukuuta. Pääkonsekraattorina toimi Carlos González Cruchaga, jota avustivat José Manuel Santos Ascarza ja Bernardino Piñera Carvallo.


title: Alejandro Jiménez Lafeble

text: Jiménez Lafeble sai 12. joulukuuta 1983 nimityksen Valdivian piispaksi, jona hän toimi, kunnes erosi tehtävistään 29. helmikuuta 1996.


title: Ignacio Francisco Ducasse Medina

text: Ignacio Francisco Ducasse Medina (s. 8. marraskuuta 1956 Santiago de Chile) on chileläinen roomalaiskatolinen piispa. Hänet vihki papiksi Santiago de Chilen arkkihiippakuntaan Juan Francisco Fresno Larraín 24. maaliskuuta 1984. Hänet nimitettiin Valdivian hiippakunnan johtoon 31. toukokuuta 2002, ja piispaksi vihkiminen seurasi 13. heinäkuuta. Pääkonsekraattorina toimi Francisco Javier Errázuriz Ossa, jota avustivat Cristián Caro Cordero ja Ricardo Ezzati Andrello.


title: Suora summa

text: Jos matematiikassa on annettu pari, joka koostuu kahdesta samantyyppisestä matemaattisesta objektista, niin näille objekteille voidaan usein määritellä suora summa, jolloin tuloksena saadaan uusi samantyyppinen objekti.


title: Suora summa

text: Esimerkiksi "xy"-taso on kaksiulotteinen vektoriavaruus, joka voidaan ajatella kahden yksiulotteisen vektoriavaruuden eli "x"- ja "y"-akselien suoraksi summaksi. Tällaisessa suorassa summassa avaruudet "x" ja "y" voivat leikata ainoastaan nollavektorin tapauksessa origossa. Koordinaattien mielessä suora summa yhdistää "x"-akselin koordinaatin "(x)" ja "y"-akselin koordinaatin "(y)" koordinaatiksi "(x,y)", joka sijaitsee "xy"-koordinaatistossa. Tämän esityksen perusteella on selvää, että suora summa on "x"- ja "y"-akseleita vastaavien kahden joukon karteesinen tulo. Tähän esimerkkiin liittyvä matemaattinen rakenne on vektorien yhteenlasku: formula_1


title: Suora summa

text: Muita esimerkkejä suorista summista ovat Abelin ryhmien suora summa, modulien suora summa, renkaiden suora summa, matriisien suora summa ja topologisten avaruuksien suora summa.


title: Suora summa

text: Kun "A" ja "B" ovat kaksi matemaattista objektia, niin niiden suoraa summaa merkitään formula_2. Kun on annettu perhe objekteja "A", joiden indeksit "i" ∈ "I" indeksijoukossa "I", niin näiden suora summa voidaan kirjoittaa muodossa formula_3.


title: Suora summa

text: Suoraan summaan liittyvä käsite on suora tulo, joka on joskus sama asia kuin suora summa, mutta joskus se voi olla aivan erilainen.


title: Harmaaraitahaukka

text: Harmaaraitahaukka ("Buteo nitidus") on haukkojen heimon Buteo-sukuun kuuluva lintu. Aiemmin se liitettiin sukuun "Asturina" sen ainoana lajina. Sitä tavataan Amerikan mantereella Argentiinassa, Belizessa, Boliviassa, Brasiliassa, Kolumbiassa, Costa Ricassa, Ecuadorissa, El Salvadorissa, Ranskan Guianassa, Guatemalassa, Guyanassa, Hondurasissa, Meksikossa, Nicaraguassa, Panamassa, Paraguayssa, Perussa, Surinamessa, Trinidad ja Tobagossa, Yhdysvalloissa ja Venezuelassa.


title: Harmaaraitahaukka

text: Sen elinpiiriä ovat subtrooppiset ja trooppiset alavat kuivat ja kosteat metsät sekä savannit, satunnaisesti jopa 1300 metrin korkeudessa.


title: Harmaaraitahaukka

text: Ne ovat muuttolintuja Yhdysvaltojen eteläosissa, jonne ne saapuvat pesimään ja muuttavat talvikaudeksi etelämmäksi.


title: Harmaaraitahaukka

text: Harmaaraitahaukka on keskikokoinen metsissä elävä lintu. Sen siivet ovat lyhyemmät ja pyrstö pitempi kuin yleensä muilla saman suvun linnuilla. Aikuisen linnun selkä on siniharmaa, ohutjuovainen, ja alapuolelta se on valkoinen. Pyrstö on musta, ja siinä on kaksi kolme raitaa, perä on valkoinen. Nuoren linnun selkä on tummanruskea, ja alapuoli on kellanruskearaitainen, pyrstö ruskeanharmaa, ja siinä on 5-9 kapeaa mustaa juovaa. Silmäjuova on tummanruskea. Sekä aikuisella, että nuorella linnulla on nokka harmaa tai musta, iiris ruskea ja vahanahka ja koivet keltaiset. Koiraat ovat naaraita pienempiä.


title: Harmaaraitahaukka

text: "Asturina nitida" ja "Asturina plagiata" (Sibley and Monroe 1990, 1993) yhdistetty nitidukseksi AOU:n (1998) mukaan ja siirretty sukuun "Buteo" AOU:n (2006) mukaan. Nimi "Buteo nitidus" noudattaa Davidin ja Gosselinin ratkaisua (2002a).


title: The Weight of Your Love

text: The Weight of Your Love on brittiläisen alternative rock -yhtye Editorsin neljäs studioalbumi. Se julkaistiin PIAS Recordings -levymerkillä 28. kesäkuuta 2013. Albumin ensimmäinen single ”A Ton of Love” julkaistiin toukokuussa 2013. Albumi debytoi Suomen virallisen listan sijalla 43.


title: The Weight of Your Love

text: The Weight of Your Love on Editorsin ensimmäinen studioalbumi ilman alkuperäiskitaristi Chris Urbanowiczia, joka erosi yhtyeestä huhtikuussa 2012. Levyllä uusina Editors-soittajina ovat mukana Justin Lockey ja Elliott Williams.


title: Gleb Uspenski

text: Gleb Ivanovitš Uspenski (, 25. lokakuuta 1843 Tula – 6. huhtikuuta 1902 Pietari) oli venäläinen kirjailija.


title: Gleb Uspenski

text: Gleb Uspenski syntyi virkamiesperheeseen. Hän opiskeli Pietarin ja Moskovan yliopistoissa, mutta ei varojen puutteen takia suorittanut loppututkintoa.


title: Gleb Uspenski

text: Uspenskin ensimmäiset teokset ilmestyivät vuonna 1862. Hänen kirjoituksiaan julkaistiin "Russkoje slovo" ja " Sovremennik" -lehdissä, ja vuonna 1868 hänestä tuli yksi "Otetšestvennyje zapiskin" toimittajista. Kertomus- ja kuvauskokoelmissaan kuten "Nravy Rasterjajevoi ulitsy" (”Rasterjajevajakadun tapoja”, 1866) ja "Razorenje" (”Perikato”, 1869–1871) Uspenski kuvasi työläisten, porvariston ja aatelittoman sivistyneistön elämää.


title: Gleb Uspenski

text: 1870-luvulla Uspenski matkusteli ulkomailla ja tutustui narodnikkien edustajiin herättäen epäilyksiä viranomaisissa. Tuotannossaan hän keskittyi kuvaamaan kriittisesti maaseudun elämää maaorjien vapauttamisen jälkeen. Tämän ajan kertomus- ja kuvauskokoelmia ovat "Novyje vremena, novyje zaboty" (”Uusi aika, uudet huolet”), "Iz derevenskogo dnevnika" (”Maaseudun päiväkirjasta”, 1877–1880), "Krestjanin i krestjanski trud" (”Talonpoika ja talonpojan työ”, 1880), "Vlast zemli" (”Maan valta”, 1882) ja "Koi pro tšto" (”Yhtä ja toista, 1886–1887). Venäläisen sivistyneistön henkisistä pyrinnöistä kertovat kokoelmat "Bez opredeljonnyh zanjati" (”Vailla vakituista ammattia”, 1881) ja "Volei-nevolei" (”Vastoin tahtoaan”, 1884). Myöhäisvaiheen kansankuvauksia ovat "Živyje tsifry" (”Elävät luvut, 1888) ja "Pojezdki k pereselentsam" (”Matkoja siirtolaisten luo”, 1888–1889). 1890-luvun alussa Uspenski sairastui henkisesti ja joutui luopumaan kirjoittamisesta.


title: Gleb Uspenski

text: Uspenskin tyyliltään realistinen tuotanto on luonteeltaan kantaa ottavaa ja taiteellisesti ansiokasta. Häntä on pidetty yhtenä merkittävimmistä venäläisistä kirjailijoista. Tšudovon lähellä, jossa Uspenski asui vuodesta 1880 lähtien, on hänelle omistettu museo.


title: Diltiatseemi

text: Diltiatsemiini on kalsiumkanavansalpaajiin kuuluva lääke. Se on sykettä hidastava kalsiumkanavansalpaaja kuten verapamiili. Sitä voidaan käyttää sepelvaltimotaudissa, jos potilas ei siedä beetasalpaajaa. Sitä käytetään myös hypertension eli kohonneen verenpaineen hoidossa. Sillä voidaan myös hidastaa eteisvärinässä kammiovastetta. Annostus tulee säätää yksilöllisesti. Keskimääräinen tarvittava annos on 180–240 mg päivässä jaettuna 2 osa-annokseen.